Πεντέλη βάση Νέας Μάκρης Μπρεξίζα\nΕίναι τελικά αξιοπρόσεκτο το πόσες στρατιωτικές εγκαταστάσεις επί ή παρά την Πεντέλη είχαν επιφορτιστεί με τηλεπικοινωνιακές δραστηριότητες. Η βάση της Νέας Μάκρης, που απείχε περί τα 8,5 χιλιόμετρα από την κορυφή του βουνού, ήταν μία μεγάλη βάση τηλεπικοινωνιών του αμερικανικού Πολεμικού Ναυτικού (NAVCOMMSTA), υπόγεια κατά το μεγαλύτερο της μέρος. Ως τέτοια αναφερόταν, εξάλλου, και επισήμως (Naval Communication Station Greece at Nea Makri). Η κατασκευή της είχε ξεκινήσει το 1953, ενώ η βάση ανέστειλε οριστικά τη λειτουργία της τον Αύγουστο του 1990. Δύο ημέρες πριν την οριστική υποστολή της αμερικανικής σημαίας από τη βάση στις 17 Αυγούστου 1990, το ακόλουθο μήνυμα είχε αναγνωστεί στο προσωπικό της (http://www.gulflink.osd.mil/declassdocs/navy/19961210/120396_oct96_decls3_0003.html): «...Η βάση της Νέας Μάκρης έτρεξε έναν εντυπωσιακό "Μαραθώνιο", προσφέροντας τηλεπικοινωνιακή υποστήριξη άμεση, ασφαλή και αξιόπιστη, προς τον έκτο στόλο, τις δυνάμεις του ΝΑΤΟ στη Μεσόγειο και τις αμερικανικές δυνάμεις στη νοτιοανατολική Ασία. Ανταποκριθήκατε με επιτυχία σε κάθε καινούρια πρόκληση... ...Οι τεχνολογικές εξελίξεις που επήλθαν με την πάροδο των ετών μάς επέτρεψαν να μετασταθμεύσουμε τη δραστηριότητα μας αλλού, χωρίς απώλεια στην επιχειρησιακή ικανότητα...».\nΗ βάση της Νέας Μάκρης ήταν αμιγώς αμερικανική. Η γειτονική υπόγεια ναυτική βάση τηλεπικοινωνιών, στις νοτιοδυτικές υπώρειες της Πεντέλης, ανήκε μεν στο ελληνικό Πολεμικό Ναυτικό, υπαγόταν όμως στο ΝΑΤΟ. Η έκταση της βάσης αυτής είχε απαλλοτριωθεί το 1958, με επίσημη δικαιολογία τότε την εγκατάσταση του «Β΄ Παραρτήματος Αποθήκης Εθνικών Κειμηλίων Αθηνών» (να και μία ακόμα ενδιαφέρουσα σύμπτωση: ήταν ακριβώς την ίδια εκείνη χρονιά που, όπως είδαμε, το USN ξεκινούσε την όλη έρευνα γύρω από το πρόγραμμα ELF). Αντί γι' αυτό, λίγο αργότερα στο χώρο κατασκευάστηκε η υπόγεια ναυτική βάση τηλεπικοινωνιών, η οποία και επισήμως λειτουργούσε σε συνεργασία με την αμερικανική ναυτική βάση τηλεπικοινωνιών στη Νέα Μάκρη. Το 1983, μάλιστα, με το προεδρικό διάταγμα 456/83, η συγκεκριμένη βάση χαρακτηρίστηκε «Ναυτικό Οχυρό», η δε γύρω περιοχή των Άνω Βριλησσίων, «Επιτηρούμενη Ζώνη» (http://www.iospress.gr/mikro2001/mikro20011229.htm).\nΓια να τα ξαναδούμε όλα μαζί: Έχουμε δύο διαφορετικές ναυτικές βάσεις τηλεπικοινωνιών εκατέρωθεν του βουνού και σε απόσταση 13 περίπου χιλιομέτρων μεταξύ τους. Έχουμε ένα σταθμό στην κορυφή, ο οποίος εξυπηρετούσε και αυτός στρατιωτικές τηλεπικοινωνίες. Έχουμε ΝΑΤΟϊκής χρηματοδότησης στρατιωτικά έργα στη σπηλιά της Πεντέλης, τα οποία ξεκίνησαν το 1977, σταμάτησαν το 1983, ξαναξεκίνησαν το καλοκαίρι του 1990 και ξανασταμάτησαν το φθινόπωρο του ίδιου έτους. Μέσα σε όλα αυτά, έχουμε και ένα περιβαλλόμενο από κεραίες εκκλησάκι στην κορυφή της Πεντέλης, με σφραγισμένα παράθυρα και απογυμνωμένο εσωτερικό, που μέσα του έκρυβε ένα μεγάλο κοντέινερ, και μέσα σ' αυτό, πομποδέκτες μαζί με άλλα ηλεκτρονικά μηχανήματα. Έχουμε, τέλος, και έναν οργισμένο Αρχιμανδρίτη που διαμαρτυρόταν εντόνως και απειλούσε να εγείρει μεγάλο θέμα...\nΟρισμένες από τις εγκαταστάσεις που λειτουργούν ή λειτουργούσαν παλαιότερα στην περιοχή της Πεντέλης.\n1. Βάση τηλεπικοινωνιών Νέας Μάκρης. Αμερικανική βάση, σε απόσταση 8,5 περίπου χιλιομέτρων από την κορυφή της Πεντέλης, εγκατεστημένη μπροστά από τη θαλάσσια περιοχή στην οποία, σύμφωνα με το σχετικό δημοσίευμα, εντοπίζεται η μία απόληξη του «μαγνητικού τούνελ». Η κατασκευή της είχε ξεκινήσει το 1953, ενώ η λειτουργία της έπαψε οριστικά τον Αύγουστο του 1990.\n2. Υπόγεια ναυτική βάση τηλεπικοινωνιών στις νοτιοδυτικές υπώρειες της Πεντέλης. Επίσημη ονομασία: Κέντρο Λήψης Βριλησσίων. Ελληνικής διοίκησης ΝΑΤΟϊκή βάση, στη γωνία των λεωφόρων Πεντέλης και Αναπαύσεως (όρια μεταξύ Δήμου Βριλησσίων με Δήμο Πεντέλης), σε απόσταση 5,5 περίπου χιλιομέτρων από την κορυφή της Πεντέλης. Η έκταση για την κατασκευή της είχε απαλλοτριωθεί το 1958, ενώ αποδόθηκε στον Δήμο Βριλησσίων το 2004. Επισήμως, οι επιχειρησιακές της λειτουργίες έχουν μεταφερθεί σε εγκαταστάσεις στην Αίγινα.\n3. Σταθμός τηλεπικοινωνιών στην κορυφή του βουνού. Επίσημη ονομασία: Frequency Station Πεντελικού. Υπαγόμενος στην ελληνική Πολεμική Αεροπορία ΝΑΤΟΪκός σταθμός τηλεπικοινωνιών. Εγκαταστάθηκε το 1952, ενώ διέκοψε τη λειτουργία του το 2001 (ατύπως, πιθανώς είχε πάψει να λειτουργεί από το 1999).\n4. Κοντέινερ με ηλεκτρονικές συσκευές, κρυμμένο στο εσωτερικό του εκκλησιδίου της Μεταμορφώσεως του Σωτήρα, στην κορυφή του βουνού. Κατά πληροφορίες, ανήκε στην ΕΥΠ. Το κοντέινερ, αφού εκκενώθηκε από τους πομποδέκτες και τα λοιπά ηλεκτρονικά όργανα που περιείχε, απομακρύνθηκε από το εσωτερικό του εκκλησιδίου μεταξύ 2004 και 2005. Το πότε είχε τοποθετηθεί δεν είναι γνωστό.\n5. Σταθμός εποπτείας ηλεκτρομαγνητικού φάσματος στην κορυφή του βουνού. Εγκαταστάθηκε το 2004 στο χώρο του πρώην σταθμού τηλεπικοινωνιών. Λειτουργεί υπό την εποπτεία της Ελληνικής Επιτροπής Τηλεπικοινωνιών και Ταχυδρομείων (ΕΕΤΤ).\n6. Ιονοσφαιρικό Ινστιτούτο στο λόφο Κουφό. Μετεγκαταστάθηκε στο λόφο Κουφό το 1995, σε απόσταση 4 περίπου χιλιομέτρων από την κορυφή της Πεντέλης. Λειτουργεί ως τμήμα του ΙΑΑΔΕΤ (Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης).\n7. Κέντρο Δορυφόρων Διονύσου στις βορειοανατολικές υπώρειες της Πεντέλης Ιδρύθηκε τη δεκαετία του 1960 και υπάγεται στο Εθνικό Μετσόβιο Πολυτεχνείο. Απέχει 4,5 περίπου χιλιόμετρα από την κορυφή της Πεντέλης.\n8. Μαγνητικό Παρατηρητήριο Πεντέλης στις βορειοανατολικές υπώρειες του βουνού. Επίσημη ονομασία: Γεωμαγνητικός Σταθμός Αττικής (Διονύσου). Υπάγεται στο ΙΑΑΔΕΤ (Ινστιτούτο Αστρονομίας, Αστροφυσικής, Διαστημικών Εφαρμογών και Τηλεπισκόπησης), ενώ παλιότερα λειτουργούσε υπό την αιγίδα του ΙΓΜΕ (Ινστιτούτο Γεωλογικών και Μεταλλευτικών Ερευνών). Αρχικά, το 1958, είχε εγκατασταθεί στο λόφο Κουφό, απ' όπου αργότερα μεταφέρθηκε στη σημερινή του θέση, σε απόσταση 4,5 περίπου χιλιομέτρων από την κορυφή της Πεντέλης. Το 2011 οι υπηρεσίες του μεταστεγάστηκαν στους χώρους του Κέντρου Δορυφόρων Διονύσου.\n9. Έργα περιοχής σπηλιάς Πεντέλης 1977. Ξεκίνησαν στις αρχές φθινοπώρου 1977, σε απόσταση 1,3 περίπου χιλιομέτρων από την κορυφή της Πεντέλης, και διακόπηκαν δίχως να ολοκληρωθούν τον Ιούλιο του 1983. Επισήμως, εκτελούνταν για λογαριασμό της ελληνικής Πολεμικής Αεροπορίας.\n10. Έργα περιοχής σπηλιάς Πεντέλης 1990. Ξεκίνησαν τον Αύγουστο του 1990, σε απόσταση 1,3 περίπου χιλιομέτρων από την κορυφή της Πεντέλης, και διακόπηκαν στα τέλη φθινοπώρου του ίδιου έτους, πριν προχωρήσουν πέρα από το στάδιο εγκατάστασης εργοταξίου και ορισμένων άλλων προπαρασκευαστικών εργασιών. Επισήμως, εκτελούνταν για λογαριασμό της ελληνικής Πολεμικής Αεροπορίας.\nΗ συζήτηση της ενότητας αυτής ξεκίνησε από τα αναγραφόμενα στο απόσπασμα ενός βιβλίου. Μετά τα όσα είδαμε και είπαμε, είναι καιρός να αρχίσουμε να κλείνουμε τον κύκλο μας.\nΓια να απαντηθεί με βεβαιότητα το ερώτημα αυτό, θα απαιτούνταν συγκεκριμένες, δαπανηρές και εμπεριστατωμένες μελέτες, με εξειδικευμένες μετρήσεις από ειδικούς επιστήμονες και ειδικά όργανα. Μιας και, προφανώς, κάτι τέτοιο μας υπερβαίνει, εκείνο που μπορούμε να κάνουμε εδώ είναι να αξιολογήσουμε τα διάφορα αποσπασματικά ή παράπλευρα στοιχεία που είδαμε ως τώρα. Ας ξαναθυμηθούμε, λοιπόν, μερικά από τα αναμφισβήτητα και τεκμηριωμένα στοιχεία της ιστορίας αυτής.\nΕίδαμε ότι το Μαγνητικό Παρατηρητήριο Πεντέλης καταγράφει συχνές και ασυνήθιστες σε παγκόσμιο επίπεδο, έντονες εξάρσεις της έντασης του γεωμαγνητικού πεδίου στην περιοχή, που πολλές φορές φτάνουν σε συνθήκες «σφοδρής γεωμαγνητικής καταιγίδας». Είδαμε μία επιστημονική μελέτη, σύμφωνα με την οποία αυτές οι διακυμάνσεις ταυτίζονται χρονικά με σεισμικές δονήσεις, συγκεκριμένα στην περιοχή της Πεντέλης («Αυτός ο χρονικός συσχετισμός είναι εντονότερος στη «γειτονιά» του Μαγνητικού Παρατηρητηρίου Πεντέλης και εξασθενεί γοργά με την αύξηση της απόστασης απ' αυτό· ο βέλτιστος συσχετισμός παρατηρείται εντός ακτίνας 250 χιλιομέτρων από την Πεντέλη.»). Ο προτεινόμενος μηχανισμός συσχετισμού μεταξύ σεισμικών δονήσεων και διακυμάνσεων γεωμαγνητικού πεδίου είδαμε ότι προβλέπει τη δημιουργία ηλεκτρομαγνητικών δινών στη Λιθόσφαιρα και θεωρείται σχετικά σπάνιος («Αν γενεσιουργός αιτία είναι πράγματι ο μηχανισμός Duma - Ruzhin, η στατιστική ανάλυση δείχνει ότι αυτός ο μηχανισμός σκανδάλης για την πρόκληση σεισμών είναι σχετικά σπάνιος...»), τη στιγμή που σε άλλη μελέτη, η οποία διενεργήθηκε συγκεκριμένα για το πεντελικό μάρμαρο, διαπιστώθηκε ότι αυτό χαρακτηρίζεται από πιεζοηλεκτρικές ιδιότητες, και άρα αποδίδει ηλεκτρικά φορτία ακόμη και στις πιο ανεπαίσθητες σεισμικές δονήσεις. Είδαμε ότι, αν και ο προτεινόμενος μηχανισμός μπορεί θεωρητικά να εξηγήσει το συσχετισμό μεταξύ εξάρσεων του γεωμαγνητικού πεδίου και σεισμικής δραστηριότητας σε έναν τόπο, εντούτοις αδυνατεί να εξηγήσει την ανεξάρτητη από την εποχή του έτους υπέρμετρη ημερήσια συνάθροιση σεισμικών δονήσεων στην Πεντέλη («Απροσδόκητες συναθροίσεις σεισμικών δονήσεων, ανάλογα με την ώρα της ημέρας παρατηρούνται επίσης. Για παράδειγμα, φαίνεται να υπάρχει μια υπέρμετρη συγκέντρωση σεισμικών δονήσεων μεταξύ 19:00 και 21:00, άσχετα με το μέγεθος της δόνησης και με την εποχή του έτους.»), καθώς ο εν λόγω μηχανισμός θα ήταν αναμενόμενο να προκαλεί μια εποχιακή διακύμανση στη συγκέντρωση σεισμικών δονήσεων («...ο μηχανισμός Duma - Ruzhin θα ήταν αναμενόμενο να προκαλεί μια εποχιακή διακύμανση στην εκδήλωση σεισμικών δονήσεων, δεδομένου ότι και οι διακυμάνσεις στην κατάσταση της Ιονόσφαιρας είναι πιο έντονες κατά τη διάρκεια του καλοκαιριού.» - αν, όμως, οι γεωμαγνητικές διαταραχές της Πεντέλης δεν οφείλονται μονάχα στην εποχιακή διακύμανση της Ιονόσφαιρας, αλλά και σε κάτι άλλο, πιο μόνιμο, τότε...).\nΆσχετα με οτιδήποτε άλλο, τα παραπάνω είναι από μόνα τους πολύ ενδιαφέροντα σε σχέση με την Πεντέλη. Είδαμε, όμως, και πολλά ακόμη στοιχεία γύρω από το όλο θέμα.\nΕίδαμε ότι η ύπαρξη τελλουρικών ρευμάτων, καναλιών ροής ηλεκτρομαγνητικής ενέργειας δηλαδή, που διατρέχουν υπογείως τη Γη, είναι γνωστή και δεδομένη. Είδαμε ότι τα ηλεκτρομαγνητικά κύματα των τελλουρικών ρευμάτων ανήκουν κυρίως στην μπάντα ELF. Είδαμε ότι το αμερικανικό Πολεμικό Ναυτικό κατασκεύασε ένα παγκόσμιο σύστημα τηλεπικοινωνιών που βασιζόταν, ακριβώς, στα κύματα ELF. Είδαμε ότι τα κύματα ELF του συστήματος αυτού διαδίδονταν βασικά μέσω της Ιονόσφαιρας, και από αυτή, μέσω του γεωμαγνητικού πεδίου, στο υπέδαφος. Είδαμε ότι στην Πεντέλη υπάρχει σταθμός παρατήρησης της Ιονόσφαιρας και ότι αυτός χρηματοδοτείται και συμμετέχει εδώ και χρόνια σε ερευνητικά προγράμματα του ΝΑΤΟ, ενώ στους βορειοανατολικούς πρόποδες του βουνού, σε απόσταση μόλις 4,5 χιλιομέτρων από το σημείο όπου βρισκόταν εγκατεστημένη η βάση της Νέας Μάκρης, λειτουργεί το Κέντρο Δορυφόρων Διονύσου, που ασχολείται με «μελέτες του Γεωειδούς στον ελληνικό χώρο και των μεταβολών του γήινου πεδίου βαρύτητας». Είδαμε το έντονο και περίεργο «τηλεπικοινωνιακό παιχνίδι» που παιζόταν επί δεκαετίες μεταξύ Πεντέλης και Νέας Μάκρης. Είδαμε ότι και στη Virginia των ΗΠΑ σημειώνονται σχετικά έντονες διαταραχές του γεωμαγνητικού πεδίου. Είδαμε ότι οι πρώτες δοκιμές του "Project ELF" έγιναν στη Βόρεια Carolina και τη Virginia των ΗΠΑ. Είδαμε ότι το Μαγνητικό Παρατηρητήριο Πεντέλης εγκαταστάθηκε στο λόφο Κουφό της Πεντέλης το 1958, ενώ αργότερα μεταφέρθηκε βορειοανατολικά, πολύ κοντά στην περιοχή όπου, σύμφωνα με το δημοσίευμα, εντοπίζεται το ένα άκρο του ηλεκτρομαγνητικού διαύλου. Η κατασκευή της υπόγειας ναυτικής βάσης τηλεπικοινωνιών Βριλησσίων, σε απόσταση δύο μόλις χιλιόμετρων από το λόφο Κουφό, είχε ξεκινήσει και αυτή το 1958, την ίδια ακριβώς χρονιά που ξεκίνησαν και οι πρώτες έρευνες του "Project ELF". Ο χώρος της βάσης έφτασε να χαρακτηριστεί το 1983 Ναυτικό Οχυρό, ενώ η γύρω περιοχή χαρακτηρίστηκε Επιτηρούμενη Ζώνη. Μάλιστα, το 1998, ο τότε υφυπουργός Εθνικής Άμυνας Δ. Αποστολάκης, εν μέσω έντονων πιέσεων από πλευράς κατοίκων προς απομάκρυνση της βάσης από την περιοχή τους, είχε δηλώσει στη Βουλή σχετικά: «...Οι εγκαταστάσεις των Βριλησσίων λειτουργούν αδιαλείπτως ως κέντρο λήψεως του Π.Ν. και αποτελούν αναπόσπαστο τμήμα της δομής των επικοινωνιών όχι μόνο του Π.Ν., αλλά και του NATO και η στρατηγική θέση που κατέχουν οι συγκεκριμένες τηλεπικοινωνιακές εγκαταστάσεις καθιστά αδύνατη τη μεταφορά τους σε άλλη περιοχή...» (http://www.rizospastis.gr/story.do?id=2028656&publDate=). Σημειωτέον ότι την εποχή της περίεργης αυτής δήλωσης του τότε υφυπουργού Εθνικής Άμυνας η βάση της Νέας Μάκρης είχε ήδη κλείσει προ πολλού, οπότε η κρισιμότητα της στρατηγικής θέσης της βάσης Βριλησσίων που «καθιστούσε αδύνατη τη μεταφορά της σε άλλη περιοχή» δε θα μπορούσε να σχετίζεται με την εγγύτητα της βάσης της Νέας Μάκρης. Η βάση τελικά έκλεισε, και επισήμως, σύμφωνα με ανακοίνωση του ΠΝ, οι επιχειρησιακές της λειτουργιες μεταφέρθηκαν στο Κέντρο Λήψης Αίγινας (http://web.archive.org/web/20040218013955/http:/www.hellenicnavy.gr/department7.asp - ανάκτηση από "Wayback Machine"). Ο χώρος, όμως, που αυτή καταλάμβανε αποδόθηκε στους κατοίκους μόλις τον Οκτώβριο του 2004, ένα μήνα μετά την επίσημη ανακοίνωση της κατάργησης του συστήματος τηλεπικοινωνιών ELF.\nΝαι, πιστεύουμε πως κατά πάσα πιθανότητα ο ηλεκτρομαγνητικός αυτός δίαυλος -όχι απαραίτητα με την ακριβή περιγραφή που του αποδίδεται στο απόσπασμα- είναι υπαρκτός. Γιατί όχι, άλλωστε; Η ύπαρξη τελλουρικών ρευμάτων στο υπέδαφος είναι γνωστή και επιβεβαιωμένη, τα δε μαγνητοτελλουρικά κύματα των ρευμάτων αυτών χρησιμοποιούνται για ποικίλου περιεχομένου επιστημονικές μελέτες.\nΥπάρχουν, πάντως, και αρκετές ενδιαφέρουσες συμπτώσεις στο όλο θέμα.\nΘέλετε μια τέτοια χαριτωμένη σύμπτωση; Λοιπόν, λίγο νοτιότερα και σε απόσταση τριών μόλις χιλιομέτρων από τη Νέα Μάκρη, στη γενική περιοχή της οποίας σύμφωνα με το συγγραφέα του αποσπάσματος εκδηλώνεται το «Μαγνητικό Μάτι» (κατά λέξη) του διαύλου, βρίσκεται η περιοχή που ονομάζεται "Μάτι" Αττικής.\nΘέλετε άλλη μία χαριτωμένη σύμπτωση; Το 2002, στην περιοχή "Μπρεξίζα" της Νέας Μάκρης, την ίδια ακριβώς περιοχή όπου βρισκόταν εγκατεστημένη και η πρώην αμερικανική βάση, η αρχαιολογική σκαπάνη έφερε στο φως ένα από τα μεγαλύτερα Ιερά αιγυπτιακών θεοτήτων που έχουν βρεθεί στην Ελλάδα, έκτασης τεσσάρων περίπου στρεμμάτων, αφιερωμένο στη θεά Ίσιδα. Το «Ιερό των Αιγυπτίων Θεών Μπρεξίζας», όπως αποκαλείται, χρονολογείται από τη ρωμαϊκή εποχή, και συγκεκριμένα από τον 2ο μ.Χ. αιώνα. Ανάμεσα σε άλλα ευρήματα, βρέθηκαν και δύο καλοδιατηρημένα αγάλματα της Ίσιδας (σχετικά με το Ιερό: http://odysseus.culture.gr/h/3/gh351.jsp?obj_id=19842).\nΘέλετε και τρίτη χαριτωμένη σύμπτωση; Ο υιός της Ίσιδας, σύμφωνα με την αιγυπτιακή μυθολογία, ήταν ο θεός Ώρος, σύμβολο του οποίου ήταν το πασίγνωστο αιγυπτιακό σύμβολο «Μάτι στον Ουρανό».\nΌσο για την Ίσιδα, στις διάφορες ανάγλυφες απεικονίσεις και αγάλματα παριστάνεται συνήθως φέροντας πάνω από το κεφάλι της έναν ηλιακό δίσκο, εκατέρωθεν του οποίου καταλήγουν τα δύο άκρα κεράτων που διέρχονται και ενώνονται κάτω από αυτόν.\nΈνα από τα δύο αγάλματα της Ίσιδας που βρέθηκαν στην περιοχή Μπρεξίζα της Νέας Μάκρης.\nΗ Νέα Μάκρη απέχει μόλις 5 περίπου χιλιόμετρα από τους ανατολικούς πρόποδες της Πεντέλης. Και, όπως λέγαμε και πριν, ανεξάρτητα με την ύπαρξη ή όχι ηλεκτρομαγνητικού διαύλου, η περιοχή της Πεντέλης φέρει σαφείς ενδείξεις για την εκδήλωση μιας έντονης γεωμαγνητικής δραστηριότητας. Από μια συζήτηση, λοιπόν, όπως αυτή δε θα μπορούσε να λείπει η αναφορά σε ένα άλλο κομβικό σημείο της όλης ιστορίας: τα έργα της σπηλιάς.\nΠριν, όμως, διατυπώσουμε κάποιες σκέψεις για τα έργα αυτά, θα πρέπει να αναφερθούμε σε ένα υπόλειμμα τους κοντά στη σπηλιά, ο τρόπος κατασκευής και η σκοπιμότητα του οποίου αποτελούσαν για εμάς γρίφο επί πολλά χρόνια. Μιλάμε για μία τεχνητή σήραγγα στον πάτο ενός πηγαδιού, σε απόσταση 80 περίπου μέτρων από τη σπηλιά.\nΑκολουθώντας κανείς το χωματόδρομο προς τη σπηλιά, φτάνει σε μία τελική ανηφόρα 100 περίπου μέτρων που καταλήγει σε ένα μεγάλο πλάτωμα, στα αριστερά του οποίου και σε απόσταση λίγων δεκάδων μέτρων βρίσκεται το άνοιγμα της σπηλιάς. Στο τέλος ακριβώς της ανηφόρας αυτής και αριστερά, ανάμεσα σε βράχους, εντοπίζεται το πηγάδι με τη σήραγγα στον πυθμένα του.\nΠίσω από αυτό το πεύκο βρίσκεται το πηγάδι...\n...και στο βάθος του πηγαδιού...\n...υπάρχει αυτή η σήραγγα, που καταλήγει τυφλά, τρία περίπου μέτρα παραπέρα\n(μία ακόμα φωτογραφία της έχουμε παραθέσει σε προηγούμενη ενότητα).\nΌπως λοιπόν σημειώναμε, δεν μπορούσαμε να φανταστούμε κανένα λογικοφανή τρόπο μέσω του οποίου η σήραγγα αυτή θα μπορούσε να είχε διανοιχτεί μέσα από το στενό άνοιγμα του πηγαδιού. Και είχαμε δίκιο να απορούμε, καθότι η διάνοιξη της σήραγγας, όντως, δεν είχε ξεκινήσει από το πηγάδι. Την απάντηση, μαζί με τις συνοδευτικές φωτογραφίες που την αποδεικνύουν, μας έδωσε ένας άνθρωπος που είχε παρακολουθήσει σχεδόν αδιαλείπτως την εξέλιξη των έργων του 1977, και ο οποίος επιθυμεί να διατηρήσει την ανωνυμία του. Τον ευχαριστούμε θερμά (μιας, πάντως, και υπάρχουν και άλλα ενδιαφέροντα στοιχεία και επισημάνσεις που προέρχονται από τον συγκεκριμένο επισκέπτη της Πεντέλης, εφεξής, χάριν συντομίας, θα αναφερόμαστε σε αυτόν με το ψευδώνυμο «Διολίδης»).\nΑς δούμε, όμως, επιτέλους πώς κατασκευάστηκε η εν λόγω σήραγγα.


ΣΥΡΙΖΑ Κορινθίας .. “Ο κ. Αθανασίου η προσωποποίηση του θράσους”\nΑναρτήθηκε στις 11.4.2019\nΕίναι η προσωποποίηση του διακυβεύματος των επερχόμενων εκλογών. Φυγή προς τα εμπρός ή επιστροφή στις μίζες;\nΟ πρώην υπουργός ΔΙΚΑΙΟΣΥΝΗΣ της ΝΔ κ. Αθανασίου, ούτε λίγο ούτε πολύ μας είπε σήμερα πως στα καθήκοντά ενός υπουργού, είναι να παίρνει μίζες.\nΔεν είναι μια κυνική ομολογία όπως λέγεται και γράφεται. Είναι μια ΕΠΙΚΙΝΔΥΝΗ ομολογία. Όχι γιατί δεν το γνωρίζαμε πως τόσες δεκαετίες έτσι λειτουργούσαν, αλλά με τον τρόπο και το ύφος της ομολογίας αυτής.\nΟ κύριος Αθανάσιου (πρώην υπουργός ΔΙΚΑΙΟΣΥΝΗΣ της ΝΔ) είναι η προσωποποίηση του θράσους. Πολύ περισσότερο όταν αυτά τα δηλώνει απέναντι σε μια καθημαγμένη κοινωνία.\nΕίναι και κάτι άλλο παρόλα αυτά ο κύριος Αθανάσιου (πρώην υπουργός ΔΙΚΑΙΟΣΥΝΗΣ της ΝΔ).\nΝ.Ε. ΣΥΡΙΖΑ Κορινθίας


Ποια είναι η μακρύτερη οροσειρά της Γης; - Tromaktiko.gr\nΠοια είναι η μακρύτερη οροσειρά της Γης;\n25 Απριλίου 2019 14:36\nΜπορεί τα Ιμαλάια να… καυχώνται πως διαθέτουν την υψηλότερη κορυφή, το Έβερεστ (8.848 μ.), ωστόσο οι Άνδεις κατέχουν τον τίτλο της μακρύτερης οροσειράς του πλανήτη. Έχουν περίπου ίσο πλάτος με τα Ιμαλάια αλλά υπερδιπλάσιο μήκος.\nΟι Άνδεις καταλαμβάνουν σχεδόν ολόκληρη τη δυτική ακτή της Νότιας Αμερικής, με γενική κατεύθυνση βορρά-νότου. Το μήκος τους φθάνει τα 7.000 χλμ. και το πλάτος τους υπερβαίνει σε κάποια γεωγραφικά πλάτη τα 500 χλμ.\nΤα βουνά των Άνδεων εκτείνονται σε επτά χώρες: Την Αργεντινή, τη Βενεζουέλα, τη Βολιβία, τον Ισημερινό, την Κολομβία, το Περού και τη Χιλή. Μάλιστα κάποιες από αυτές, κυρίως το Περού και η Βολιβία, είναι γνωστές ως «κράτη των Άνδεων».\nΑπό πλευράς ύψους, οι Άνδεις αποτελούν την υψηλότερη οροσειρά έξω από την Ασία, με την υψηλότερη κορυφή τους, την Ακονκάγκουα, να φθάνει σε υψόμετρο 6.959 μέτρα πάνω από την επιφάνεια της θάλασσας. Η κορυφή του όρους Τσιμποράσο, στις Άνδεις του Εκουαδόρ, θεωρείται το σημείο της γήινης επιφάνειας που απέχει περισσότερο από κάθε άλλο από το κέντρο της Γης.\nΣτην περιοχή των Άνδεων υπάρχουν περίπου 70 ηφαίστεια, πολλά από τα οποία είναι ενεργά και έχουν προκαλέσει τεράστιες καταστροφές, όπως ο μεγάλος σεισμός της Βαλδίβια (Νότια Χιλή) το 1960.


Φάε Βράδυ : 10+1 τρόποι για περάσεις το βράδυ σου χαλαρά!\n1. Φτιάξε ένα υγιεινό βραδινό\nΑυτοί που φτιάχνουν το δικό τους φαγητό στο σπίτι καταφέρνουν πιο εύκολα να χάσουν τα περιττά κιλά που τους ταλαιπωρούν.\n2. Χαλάρωσε με ένα τσάι\nΈνα χαλαρωτικό, ζεστό, φλυτζάνι τσάι μπορεί να σε βοηθήσει να διώξεις το άγχος της ημέρας και να προετοιμαστείς για το κρεβάτι.\n3. Ετοίμασε την τσάντα του γυμναστηρίου\nΌποια μικρή προσπάθεια κι αν κάνεις για να καταφέρεις να μείνεις πιστή στο πρόγραμμα γυμναστικής σου είναι σημαντική. Το να τρέχεις το πρωί ψάχνοντας τις κάλτσες σου ή ότι άλλο έχεις χάσει μπορεί να σε αποθαρρύνει από το να πας τελικά στο γυμναστήριο.\n4. Πιες ένα ποτηράκι\nΔεν είναι κακό να πίνεις πού και πού ένα ποτηράκι κρασί το βράδυ. Φρόντισε απλά να μείνεις στο ένα ποτηράκι και να μην περάσεις σε δεύτερο.\nΚάνει το αύριο λιγότερο αγχωτικό οργανώνοντας την ημέρα σου από το προηγούμενο βράδυ. Βάλε στη θέση του το laptop της δουλειάς, βγάλε τα ρούχα που θα φορέσεις την επόμενη μέρα και βάλε και κανένα πλυντήριο για να είσαι πιο χαλαρή στο άμεσο μέλλον.\n6. Κάνε στρετς\nΈνα καλό σετ διατάσεων μπορεί να σε βοηθήσει να γίνεις πιο ευλύγιστη και να χαλαρώσεις προετοιμάζοντάς σε για τον βραδινό σου ύπνο.\n7. Κάνε τον ύπνο προτεραιότητα\nΤο να μην κοιμάσαι καλά και πολύ οδηγεί σε πολλά θέματα. Αυξάνει την πίεση του αίματος, κάνει πιο αδύναμο το ανοσοποιητικό σου σύστημα και βοηθάει στο να πάρεις κιλά. Βεβαιώσου ότι κοιμάσαι τουλάχιστον 8 ώρες κάθε βράδυ.\n8. Φάε ένα σνακ πριν κοιμηθείς\nΜερικές φορές η πείνα είναι αυτή που δε σε βοηθάει να κοιμηθείς το βράδυ. Φάε ένα μικρό και ελαφρύ σνακ πριν πας για ύπνο για να μην έχεις την αίσθηση της πείνας να σε ταλαιπωρεί.\n9. Μην ξεχνάς την ενυδάτωση\nΔεν κατάφερες να πιείς πολύ νερό μέσα στη μέρα; Προσπάθησε να πιείς όσο περισσότερο γίνεται στο δείπνο ενώ καλό είναι να αποφύγεις οποιουδήποτε είδους αναψυκτικό.\n10. Κάνε ό,τι σε χαλαρώνει\nΣε χαλαρώνει να ακούς μουσική ή να βλέπεις τηλεόραση; Κάνε ό,τι σε χαλαρώνει για να είσαι ήρεμη και ευχαριστημένη πριν πέσεις για ύπνο.\nΌσο άσχημη κι αν ήταν η μέρα σου προσπάθησε να βρεις κάτι που θα σε κάνει να γελάσεις. Να είσαι σίγουρη πως αν προσπαθήσεις λίγο, κάτι θα βρεις.


YperNoisis - WAKE UP! Διήμερο εργαστήρι φώτισης 10 -11 Φεβρουαρίου 2018\nWAKE UP! Διήμερο εργαστήρι φώτισης 10 -11 Φεβρουαρίου 2018\n-Βιωματική εμπειρία της Φωτισμένης κατάστασης συνειδητότητας.\n-Άμεση και μόνιμη πρόσβαση στην κατάσταση του Παρατηρητή.\n-Αφύπνιση της ενέργειας που στην ανατολή ονομάζεται Kundalini.\nΓια πρώτη φορά στην Ελλάδα θα παρουσιαστεί η τεχνική Transdimensional Breathing.\nΌσοι δηλώσουν συμμετοχή στο εργαστήριο «WAKE UP!» μέχρι τις 31 Ιανουαρίου θα μπορούν να συμμετέχουν δ ω ρ ε ά ν !\nΣαββατοκύριακο 10 – 11 Φεβρουαρίου 2018, 10:00-14:00\nΤιμή με έκπτωση, €300 (-25%)\nΤιμή early bird, μέχρι 31 Ιανουαρίου, €280 (-30%)\nΤιμή early bird, για ζευγάρια και συγγενείς 1ου βαθμού, €240 έκαστος (- 40%)\nTI ΕΙΠΑΝ ΓΙΑ ΤΟ WAKE UP! πατήστε εδώ


Σε 3 εβδομάδες όλα θα έχουν αλλάξει… – Real Politics\nΣε 3 εβδομάδες όλα θα έχουν αλλάξει…\nΜέχρι τότε θα τον αφήσουν να παριστάνει τον αριστερό. Και θα βάζουν τον Τσακαλώτο να μαζεύει αυτά που “περισσεύουν”. Αυτά που “μασάει” το 3% της βάσης του ΣΥΡΙΖΑ να ξεθαρρεύει πως υπάρχει αναπτυξιακό αύριο στην οικονομία…\nΔεν δείχνουν καμιά βιασύνη οι δανειστές να μας τραβήξουν (τώρα) το λουρί.\nΆλλωστε έχουν και αυτοί τις δικές τους εκλογές. Και δεν τους πάει να δείξουν τον τρόπο που έχουν την άνεση να “τηγανίσουν” τον ΣΥΡΙΖΑ. Από όποια πλευρά επιθυμούν.\nΑπό την άλλη, βέβαια, δεν του ξελασκάρουν και το μεταμνημονιακό περιλαίμιο (εποπτεία).\nΜετά από μια 4ετία τον έχουν σπουδάσει και ξέρουν πώς να τον χρησιμοποιήσουν. Απόδειξη η ατζέντα της Τρόικας που κατέφθασε στην Αθήνα και μας θυμίζει εποχές 2015 και 2016.\nΨάχνοντας προσεκτικά (ανάμεσα στις γραμμές) ευκολότατα διακρίνεις (μεταφράζοντας την οικονομική γλώσσα των δανειστών) πως θα περάσουν από κόσκινο τα χαρτζιλίκια του κράτους-πατερούλη. Τα περισσότερο γνωστά ως ρεζιλίκια… που έβαλε στη διανομή… ο Τσίπρας ως τυράκι στις εκλογές. Τις όποιες εκλογές.\nΤα ρεγάλα της ελληνικής σοβιετίας, τύπου ΣΥΡΙΖΑ, θα περάσουν από κόσκινο.\nΚαι αν δεν διασταυρώσουν, στο άλλος σκέλος, πώς και πότε το κράτος-πατερούλης θα εξοφλήσει τα 3 δισ. κρατικά φέσια σε ιδιώτες και επιχειρήσεις, το 1 δισ. (αυτό που νομίζει ο ΣΥΡΙΖΑ πως θα μπορέσει να μοιράσει σε ψιλά…) είναι πολύ πιθανό να έχει άλλους παραλήπτες…\nΑυτά είναι μόνο η μια μεριά “τηγανίσματος” του Αλέξη Τσίπρα.\nΗ άλλη είναι το πότε θα δοθεί (και αν δοθεί…) η επόμενη δόση που συνδυάζεται με τα κέρδη επί των ελληνικών ομολόγων.\nΝα λοιπόν τι σημαίνει “τηγάνισμα” του ΣΥΡΙΖΑ. Να τι σημαίνει αναποδογύρισμα της αοριστολογίας Τσίπρα πως δήθεν αφήσαμε πίσω την Εποπτεία και τις δεσμεύσεις από τα μνημόνια.\nΤα είπε για την Πασχαλιά αυτά τα ονειρώδη… Έβαλε όμως τους δανειστές να βρέξουν τη σανίδα…\nΗ επιλογή ΣΥΡΙΖΑ να επιμείνει στην ψευτοαριστερά και να επιλέξει αντί επενδυτών πολιτική επιδομάτων και επιδοματούχων (πράγμα εντελώς αντίθετο με ό,τι έκαναν οι Ιρλανδοί, οι Πορτογάλοι και οι Ισπανοί) μας κατάντησε “ψάρια στο γιαλό” των δανειστών, έτοιμα να μας ρίξουν στο τηγάνι έτσι και μας δουν να χοροπηδάμε…\nΑυτός είναι και ο λόγος της δήθεν χαλαρότητας που δείχνουν στις ανοησίες του ΣΥΡΙΖΑ, πριν από τις ευρωεκλογές. Ο ίδιος λόγος (η άνεσή τους να μας τηγανίσουν…) κάνει την Εποπτεία να μην αντιδρά στις βλακείες περί ελεύθερων επιλογών μας στη σύνταξη του προϋπολογισμού.\nΑς περάσουν οι ευρωεκλογές και τα λέμε… όταν η δόση θα μας χαμογελάει σε απόσταση.\nΚαι τότε θα θυμηθούμε τα χαμπέρια της Standard&Poor΄s. Ψάχνοντας για τα άλλα δανεικά… Τα δανεικά που δικαιούνται χώρες με χειροπιαστή πορεία σε ανάκαμψη και ανάπτυξη.\nΌσο νωρίτερα το εμπεδώσουμε τόσο καλύτερα για εμάς και για την τσέπη μας.\nΟι αγορές θα παραμένουν επιφυλακτικές μέχρι να δουν αν έχουμε πρόθεση να ξεπεράσουμε το γελοίο “αριστερό μπλοκάρισμα” που κατασκευάσαμε για να εκτονώσουμε διχαστικές μετεμφυλιακές εμμονές μας.\nΑν επιμείνουμε όμως (όπως όλα δείχνουν) οι υποβαθμίσεις της οικονομίας δεν θα είναι είδηση. Θα είναι η καθημερινότητα.\nΚαι οι δανειστές θα κρατάνε από το ένα χέρι την επόμενη δόση μας και από το άλλο το “τηγάνι” με τη μορφή μνημονίου.


Radeon HD 2950PRO - Kάρτες Γραφικών & 'Hχου - Insomnia.gr\nΑρχική Forums Hardware Kάρτες Γραφικών & 'Hχου Radeon HD 2950PRO\nRadeon HD 2950PRO\nΑπό τον nikosl, 4 Οκτωβρίου 2007 στο Kάρτες Γραφικών & 'Hχου\nΑνακοινώθηκε από την AMD η συγκεκριμένη κάρτα, πιστεύεται ότι θα έχουν επιλυθεί τα προβλήματα της 2900 με το ΑΑ?\nΘα φτάνει την 8800 gtx?\n8a einai ligo pio veltiomeni ekdosi tou R600, kataskeuasmeni sta 65 nm ara pio\ndroseri kai 8a exei upostiriksi PCIe 2.0 kai Shader model 4.1 diladi directx 10.1\nTo kako einai oti 8a exei mikrotero diaulo se sxesi me to r600 (256 bit) kai auto 8a epireasei kapos tis epidoseis se psiloteres analiseis.\n8a vgoune 3 montela 2950xt , 2950pro kai 2900gt .Opos katalaveneis i 2950xt\n8a einai to pio dinato montelo kai 8a parousiastei kapou ston noemvrio.\nEpisodeis ....Pisteuo oti 8a ne kapou sta idia me tin 2900xt ,isos ligo kaliteri\nH times 8a einai poli kales kapou 330-380 euro ,eksaiteias kai tou gegonotos\noti i 65nm me8odos meionei kai to kostos kataskeuis\nποτε παιδια αμενονται αυτες?\nΗ 2950 Pro 19 Νοεμβρη αλλα ερχεται και η αντιπαλος 8800GT στις 29 Οκτωβρη ,ετσι τουλαχιστον εχουν πει μεχρι τωρα.\nΑ! και σε αυτο που ρωταει το παιδι ΟΧΙ η 2950 Pro δεν θα ειναι καλυτερη της 8800GTX βγαινει σαν midrange καρτα ,\nπου σημαινει οτι θα ειναι αναμεσα σε 8600GTS και 8800GTS 320 ,το κενο που καλυβε μεχρι τωρα η 1950Pro\nΗ 8800GT θα υποστιρίζει Directx 10.1???\nκαμια high-end σε αποδοσεις οπως 8800gtx-ultra θα βγαλει η ATI?\nΟρίστε και το 1ο review.\nΛίγο χειρότερη απο την 2900XT.\nΚολοκύθια πάλι δηλαδή....\nΑυτο που δείχνεις ektelestes είναι για την 2900pro και όχι για την 2950pro. Η 2900pro το ξέραμε ότι θα είναι λίγο πιο αργή απο την 2900χτ αφού στην ουσία αποτελούν τις προβληματικές 2900χτ που δεν μπορούσαν να τρέξουν στα ρολόγια που είχαν οι xt και για αυτό τις χαμήλωσαν. Για αυτό άλλωστε όλες οι 2900pro είναι limited edition, δηλαδή κυκλοφορούν σε πάρα πολύ μικρές ποσότητες, και η διάρκεια κυκλοφορίας τους θα είναι πάρα πολύ μικρή (λογικά μέχρι μέσα-τέλη Νοεμβρίου που θα κυκλοφορήσουν οι 2950 series με τον καινούριο πυρήνα). Προσωπικά αμφιβάλλω αν θα δούμε 2900pro στην Ελλάδα.\nden 3erw kata poso 8a vgei 2950Pro alla kati eixa diavasei gia 2950XT ka8ws kai gia 2950X2 (2 gpus se mia karta)...megalytera clocks apo thn 2900XT den lew alla me memory interface 256bit pou pa re karamhtro?\nΜπέρδεψα τα κολοκύθια με τις πατάτες.\nΑπ'ότι διάβασα δηλ, πατάτες θα είναι και οι 2950.. αμφιβάλλω αν θα καταφέρουν να βγάλουν κάτι να κοντράρουν την Νvidia.\nΚάτι φήμες ακούγονται για high-end για Ιαν-Φεβ, αλλά πλέον δε πιστεύω τπτ κρίνοντας τι έγινε με την 2900xt.\nΑμα δε σοβαρευτεί δε πρόκειται να δει φως ούτε του χρόνου η ΑΤΙ...\nΟτι θα βγεί 2950pro και χτ είναι σίγουρο καθώς έχουν ανακοινωθεί απο την ati για 19/11 βαλε και καμια βδομαδα για να ρθουν στα καταστήματα. Προσωπική μου γνώμη είναι ότι η 2950χτ θα είναι λίγο πιο γρήγορη απο την 2900χτ παρά το γεγονός ότι έχει 256-bit memory interface, αλλά φυσικά έχει το πλεονέκτημα ότι θα έχει πολύ πιο χαμηλή κατανάλωση ενεργειας και αρα θα ζεστένεται και λιγότερο. Απο κάποιες φώτο που κυκλοφόρησαν η 2950προ έχει single slot cooler και 1x6 power pin connector.\nsingle slot san thn 8800 GT (G92/D8P)\nrumors lene oti h Nvidia 8a vgalei apo thn agora thn 8800 GTS 320mb kai 8a thn antikatasthsei me tis 8800 GT 256 kai 512mb :\nanamenoume reviews/previews kai gia tis 2 kartes twn etairiwn...\npantws apo oti diavasa h Radeon 2950 8a uposthrizei DX10.1 (Shader 4.1 right?) enw h 8800 GT oxi\nΚαλά δεν είναι να πώ κατι και,κατευθείαν διαψεύθηκα. Το πλαίσιο έφερε τις 2900προ ή τουλάχιστον τις έχει στο αναμενόμενο. Θεωρώ ειδικά η έκδοση με τα 512mb ddr3 στα 1600 είναι πολύ καλή αγορά στα 200 ευρώ. Η άλλη με το 1gb ddr4 στα 1850 δεν τα αξίζει τα 50 ευρώ παραπάνω, σε σχέση με την 512 πάντα, κατα τα άλλα μια χαρα κάρτα είναι. Ας είναι καλά η ισοτιμία ευρώ δολαρίου που έχει πάει στα 1,5 δολάρια και πέσανε κάπως οι τιμές. Πιστεύω πάντως ότι δεν θα είναι σε μεγάλες ποσοτητες. Εδώ τα λινκς http://www.plaisio.gr/product.aspx?catalog=1&category=26174053&product=1021958&tab=specs http://www.plaisio.gr/product.aspx?catalog=1&category=26174053&product=1024388&tab=specs\nρε αφου βγαζουνε καινουργιες καρτες γτ δν βαζουνε υποστηρηξη δχ 10.1?Ποιος θα παει να αγορασει καρτα γραφηκων με δχ10 τωρα που ανακοινωθηκε το δχ10.1?\nΟπως λέω πιο πάνω φίλε sadman αυτές οι κάρτες είναι οι 2900χτ που είχανε κάποια προβληματάκια και τις αλλάξανε bios, κατεβάσανε τα ρολόγια και τις ξαναβγάλανε στην αγορά. Δεν αλλάξαν κάτι στην κάρτα. Αυτο το καταλαβαίνεις και απο το γεγονος ότι έχουν παραμείνει τα power connector 1x8 pin και 1χ6 pin τη στιγμή που η συγκεκριμένη κάρτα έχει πολύ χαμηλότερη κατανάλωση από την 2900χτ (γύρω στα 60watt πιο κάτω)


Καλλυντικά φροντίδας | Ροζ - κριτικές καλλυντικών | Ιανουάριος 2020\nΚατηγορία Καλλυντικά φροντίδας\nClinique ssfm πρόσωπο τρίβει\nΓεια σου κορίτσια! Σήμερα θέλω να φέρω στην προσοχή σας τον καθαρισμό του προσώπου Clinique από την αρσενική γραμμή. Ονοματεπώνυμο: Clinique Skin Supplies for Men. Απολέπιση προσώπου. Φωτογραφία: Είχε πέσει στα χέρια μου κατά λάθος (όταν αγοράσαμε ένα σύστημα Clinique τριών ταχυτήτων στο Duty-free, μου δόθηκε μια σειρά ανιχνευτών από την αρσενική γραμμή).\nDior Mousse Tendre Nettoyante Απαλό Αφρώδες Καθαριστικό με Βελούδινο Παιωνία Αποσπάσματα - σχόλια\nΓια μεγάλο χρονικό διάστημα έψαχνα μια πηκτή πλύσης κατάλληλη για το δέρμα μου, το δέρμα μου είναι ευαίσθητο (μερικές φορές επιρρεπές σε ερυθρότητα, σφίξιμο, ξεφλούδισμα, ακόμη και μερικές αλλεργικές αντιδράσεις) και συγχρόνως συνδυάζεται. Δοκίμασα πολλά προϊόντα πολυτελείας και φαρμακείο όλων, αλλά ουσιαστικά, μετά από όλα, το δέρμα πλένεται μετά το πλύσιμο και φλούδες εμφανίζονται.\nΟ σκληρός αγώνας. Η ιστορία σε τρία μέρη με έναν επίλογο\nΓεια σου κορίτσια! Σε ένα σχόλιο σε μία από τις θέσεις, ρώτησα αν χρειαζόμουν άλλη θέση με το ύφος του "τι ευλογία, τελικά μεγάλωσα τα νύχια μου!", Αποδείχθηκε ότι χρειαζόταν. Καταρχήν, ναι, είναι ωραίο ότι κάποιος χρειάζεται τη «δημιουργικότητα» μου, και μάλιστα την εμπειρία μου. Έτσι, η σημερινή θέση σχετικά με τα νύχια. Ετοιμαστείτε, κάτω από kat mnogabukaf.\nJuicy duchess - Fruttini Ροδάκινο και κρέμα χεριών με αχλάδι\nΓεια σε όλους! Η σημερινή θέση θα είναι για ένα μικρό αλλά απαραίτητο πράγμα για μένα - κρέμα χεριών που χρησιμοποιώ κρέμες χεριών πάντα και παντού, οπότε η εμπειρία, έτσι να πω, είναι ήδη μεγάλη! Μια πρόσφατη αγορά, το αχλάδι Fruttini και η κρέμα ροδάκινου, έχουν επεκτείνει τη συλλογή μου από κρέμες χεριών. Σύνθεση: Συνέπεια: Η άποψή μου: Η κρέμα πωλείται σε κατάλληλο σωλήνα με όγκο 50 ml.\nΚρυστάλλινα Αποσμητικά Stick Κριτικές\nΚαλή μέρα, ομορφιές! Τι θα μπορούσε να είναι πιο όμορφο για τα κορίτσια μας από τα πακέτα καλλυντικών; Φυσικά, δύο πακέτα: Αρχικά σχεδίασα να μοιραστώ μαζί σας τα περιεχόμενα των πιο πρόσφατων πακέτων από το κατάστημα Iherb που έλαβα πριν από μερικούς μήνες. Και τότε αποφάσισε: γιατί λίγο; Και έβγαλα από τις καλλυντικές σακούλες και τα ταψιά που είναι τώρα διαθέσιμα.\nΝέα μερίδα περιτυλίξεων: σταφύλια, σοκολάτα, φύκια\nΠεριέσεις και μάσκες σώματος, μέρος 1 Περιέχει πολύ αγαπώ, και τους κάνω όχι μόνο όταν πηγαίνω στο σπα, αλλά και στο σπίτι, επειδή η τακτικότητα στη φροντίδα είναι τα πάντα μας. Δεδομένου ότι η διαδικασία δεν είναι εύκολη, θα επιτρέψω στον εαυτό μου μερικές γενικές συστάσεις, συμβουλές και, στη συνέχεια, προχωρήστε στην περιγραφή των ίδιων των προϊόντων. Έτσι, τι θα χρειαστείτε, εκτός από την ίδια την περιτύλιξη: 1.\nBalea. Φροντίδα προσώπου. Συμπυκνώματα\nΓεια σας, όμορφα κορίτσια! Σήμερα είναι η αναθεώρηση της Balea Special Facial Care, την οποία αγοράζω στην DM Drogheria. Κάθε συσκευασία περιέχει 7 κάψουλες για καθημερινή χρήση για μία εβδομάδα. Η συσκευασία κυψελών με κυψέλες είναι παρόμοια με τη συσκευασία φαρμάκων / δισκίων, δηλ. Κάθε κάψουλα έχει το δικό της κύτταρο σε πλαστική πλάκα, προστατευμένη από αλουμινόχαρτο.\nUriage: Λοσιόν καθαρισμού χωρίς ξεβγάλματα Hiseac και απαλή μάσκα απολέπισης\nΉδη στο σκορ, ξεκινώ με τις λέξεις "Όλοι γνωρίζετε πόσο μου αρέσει να αφήνω τον Yves Rocher". Είναι αλήθεια ότι σήμερα σε ένα ελαφρώς διαφορετικό πλαίσιο. Το γεγονός είναι ότι σε κάποιο σημείο συνειδητοποίησα ότι είχα δοκιμάσει σχεδόν όλα στην Yves Roche που ταιριάζουν ή θα μπορούσαν να μου ταιριάζουν. Και η ψυχή, όπως γνωρίζετε, επιθυμεί ποικιλία, νέες εντυπώσεις και ανακαλύψεις.\nΣύστημα βημάτων 3x - Clinique\nΓεια σε όλους, ομορφιές. Θα ήθελα να αφιερώσω τη σημερινή θέση σε ένα σύστημα τριών σταδίων από το Clinique. Σκεφτόμουν για αυτό το σύστημα για πολύ καιρό, διάβασα σχόλια και τελικά αποφάσισα. Ποιος νοιάζεται, ζητώ μια περικοπή. Ας αρχίσουμε λοιπόν. Σχετικά με μένα: Είμαι 16 ετών, προβληματικό δέρμα, λιπαρό στη μύτη και τα μάγουλα, ξηρό μέτωπο, συχνή φλεγμονή.\nCopyright 2020 \_ Ροζ - κριτικές καλλυντικών \_ Καλλυντικά φροντίδας


«Πορτρέτα» του Terry Tsiolis στο Μουσείο Μπενάκη\nΤο Μουσείο Μπενάκη φιλοξενεί την έκθεση «PORTRAITS» που αποτελεί την πρώτη παρουσίαση του έργου του φωτογράφου Terry Tsiolis σε μουσειακό χώρο και περιλαμβάνει έργα που δημιούργησε από το 2013 έως σήμερα. Η συγκεκριμένη σειρά σηματοδοτεί τη μετάβαση του Tsiolis από τις δαπανηρές και σύνθετες φωτογραφίσεις μόδας προς μια πιο οικεία προσέγγιση του δίπολου φωτογράφος-μοντέλο. Περιλαμβάνει φωτογραφίες και σύντομα βίντεο και εστιάζει στην αποτύπωση καθημερινών ανθρώπων από όλο τον κόσμο ανεξάρτητα από την ηλικία, το φύλο, τον σωματότυπο, τη θρησκεία ή την καταγωγή.\nΗ συμπερίληψη όσο το δυνατόν περισσότερων ατόμων είχε πρωταρχική σημασία. Προκειμένου να βρει τα μοντέλα του, ο φωτογράφος απεύθυνε την ακόλουθη ανοιχτή πρόσκληση μέσα από πλατφόρμες κοινωνικής δικτύωσης: «Γεια σας! Θα βρίσκομαι στο στούντιό μου την … [ημερομηνία ] για φωτογράφιση πορτρέτων. Είστε όλοι ευπρόσδεκτοι. Ανεξάρτητα από ηλικία, χρώμα, μέγεθος, φύλο ή θρησκεία. Επικοινωνήστε μαζί μου, εάν ενδιαφέρεστε».\nΤο αποτέλεσμα είναι μια εκτενής σειρά έργων στα οποία αποτυπώνεται ο χαρακτήρας του κάθε εικονιζόμενου χωρίς να αναδεικνύεται απαραίτητα ο ρουχισμός του – όπως θα υπαγόρευε μια φωτογράφιση μόδας. Στη σειρά αυτή, ο Tsiolis χειρίζεται τόσο τις βασικές αρχές της φωτογραφίας, η οποία υποτίθεται ότι στοχεύει στην πιστή απόδοση της πραγματικότητας, όσο και τη φωτογραφία μόδας, την οποία χαρακτηρίζει η εξιδανίκευση της ομορφιάς. Αναπτύσσει μια πιο προσωπική, οικεία σχέση με τα μοντέλα του, προκαλώντας τα να εκδηλώσουν τον «αληθινό» τους εαυτό, έναν εαυτό ερωτικό, παράλογο, ειρωνικό, εύθυμο ή ντροπαλό. Με αυτόν τον τρόπο, ο Tsiolis αγκαλιάζει το αισθητικό και το διαφορετικό μέσα από εκδοχή της ομορφιάς και της ατομικότητας. Το 2020, όταν επιβλήθηκαν περιορισμοί λόγω της πανδημίας του Covid-19, ο Tsiolis εστίασε ακόμη περισσότερο στη σειρά «Portraits». Μέσω της εφαρμογής Facetime ήρθε σε επαφή με ανθρώπους από απομακρυσμένους τόπους και περιβάλλοντα, κάτι που του επέτρεψε να δημιουργήσει μια πιο αυθεντική εικόνα της ανθρωπότητας.\nΗ έκθεση παρουσιάζεται στο Μουσείο Μπενάκη / Πειραιώς 138 και θα διαρκέσει έως τις 5 Δεκεμβρίου 2021.


EL - ΕΙΜΑΙ ΔΕΞΙΟΣ ΓΙΑΤΙ ΕΙΜΑΙ ΚΕΝΤΡΩΟΣ\nΕΙΜΑΙ ΔΕΞΙΟΣ ΓΙΑΤΙ ΕΙΜΑΙ ΚΕΝΤΡΩΟΣ\nΟ τίτλος είναι αντιφατικός. Όμως…\nΤο πολιτικό φάσμα δεν είναι ισορροπημένο. Εδώ και κάποιες δεκαετίες, η αριστερά κατάφερε να επικρατήσει ιδεολογικά στην ελληνική κοινωνία. Μεθοδικά και υπομονετικά – όπως κάνουν πάντα οι εκπαιδευμένοι στην κομμουνιστική νοοτροπία – κυριάρχησαν στην παιδεία και στην ενημέρωση και τελικά, στα μυαλά του μέσου Έλληνα.\nΑντίθετα, η δεξιά νοοτροπία, μετά την δικτατορία, παρουσιάστηκε όχι μόνο ενοχική, αλλά εξάγνισε και αγιοποίησε την αριστερά. Έτσι, ο αριστερός είναι εξ’ ορισμού ηθικός, εργατικός, δυναμικός, πρωτοπόρος, ενώ αντίθετα ο δεξιός είναι ένας συντηρητικός, κακομοίρης μικροαστός, με τάσεις χαφιεδισμού…\nΜε τον τρόπο αυτό, οι έννοιες έχουν αλλοιωθεί και έχουν μετατοπιστεί στο ιδεολογικό φάσμα, σύμφωνα με τα συμφέροντα της αριστεράς. Παραδείγματα:\nΟ φανατικός υπέρμαχος του Πατρίς, θρησκεία, οικογένεια που δεν δέχεται τον κοινοβουλευτισμό και τη δημοκρατία.\nΟποιοσδήποτε πατριώτης δηλώνει «πρώτα η Ελλάδα» χαρακτηρίζεται ως ακροδεξιός.\nΟ φανατικός άθεος ή ουδετερόθρησκος διεθνιστής που δεν δέχεται τον κοινοβουλευτισμό και τη δημοκρατία.\nΟ αγωνιστής της ελευθερίας, της δημοκρατίας και των ανθρωπίνων δικαιωμάτων, που καμιά φορά πάνω στην αγωνιστικότητά του παρεκτρέπεται…\nΟ πατριώτης δημοκράτης που σιχαίνεται εξίσου τον δεξιό φασισμό και τον κομμουνιστικό ολοκληρωτισμό.\nΟ συντηρητικός αριστερός (δηλ. αρκετός διεθνισμός, κάτι ψιλά πατριωτισμού κτλ).\nΠιο απλά. Ο πραγματικός κεντρώος, σήμερα χαρακτηρίζεται ακροδεξιός. Ο πραγματικός δεξιός, σήμερα χαρακτηρίζεται ναζί δολοφόνος. Ο πραγματικός αριστερός, σήμερα χαρακτηρίζεται αγωνιστής δημοκράτης.\nΆρα, σχηματικά ισχύουν τα παρακάτω:\nΣτο απλοϊκό αυτό σχήμα, γίνεται εύκολα κατανοητή, η προσπάθεια που πρέπει να γίνει από τους δεξιούς και κεντρώους πολιτικούς, ώστε να συμπιεστεί η αριστερή επικράτηση και να ισορροπήσει το ιδεολογικό φάσμα.\nΆρα, όποιος επιθυμεί το μέτρο, καταλαβαίνει ότι πρέπει να δηλώνει δεξιός, αφού ο δεξιός του σήμερα, είναι το πολύ, ο αριστερίζων κεντρώος του 1960.\nΑρκεί να σκεφτεί κανείς, ότι το ιδιώνυμο (το νόμο δηλαδή, με τον οποίο η κομμουνιστική προπαγάνδα είναι παράνομη) έθεσε ο Ελ. Βενιζέλος το 1929 και εκ νέου η κυβέρνηση του 1947, με συμμετοχή του Γ. Παπανδρέου (του γνωστού γέρου της δημοκρατίας…).\nPrevΠροηγούμενο ΆρθροΘεσσαλονίκη: Δεν πίστευαν στα μάτια τους με αυτό που ανέσυραν από τον Θερμαϊκό\nΕπόμενο ΆρθροΟι αθλητικές μεταδόσεις της ημέρας (11/2/2019)Next


ΑΝΕΚΔΟΤΟ: Πέντε σκύλοι και τα αφεντικά τους | Ανέκδοτα - Καθάρματα\nΑΝΕΚΔΟΤΟ: Πέντε σκύλοι και τα αφεντικά τους\nΠέντε τύποι, ένας μηχανικός, ένας λογιστής, ένας χημικός, ένας κομπιουτεράς, και ένας δημόσιος υπάλληλος καυχιόνταν για το πόσο έξυπνα σκυλιά έχουν.\nΓια να τους δείξει ο μηχανικός, φωνάζει τον σκύλο του. «Σχεδιαστή κάνε… το κόλπο σου!». Ο Σχεδιαστής ανεβαίνει πάνω σε ένα γραφείο, βγάζει χαρτί και μολύβι και ζωγραφίζει έναν κύκλο, ένα τετράγωνο και ένα τρίγωνο. Όλοι είπαν ότι είναι απίστευτο.\n«Ο δικός μου είναι καλύτερος» λέει ο λογιστής. «Spreadsheet κάνε παιχνίδι» του λέει κι ο σκύλος πάει μέσα στην κουζίνα και επιστρέφει με μια ντουζίνα κουλουράκια, τα οποία διαιρεί σε 4 ίσα μέρη με τρία το καθένα μέρος. Όλοι συμφώνησαν ότι ήταν καλό.\nΑλλά ο χημικός λέει ότι ο δικός του είναι καλύτερος! «Μεζούρα» του λέει, «κάνε το κόλπο σου». Ο Μεζούρας σηκώνεται, πάει μέχρι το ψυγείο, το ανοίγει, βγάζει μισό λίτρο γάλα και ένα ποτήρι και το γεμίζει μέχρι πάνω χωρίς να του φύγει ούτε σταγόνα. Όλοι είπαν ότι είναι κάτι παραπάνω από εντυπωσιακό.\nΟ κομπιουτεράς λέει «ο δικός μου δεν παίζεται!». «Σκληρέ Δίσκε του λέει κάνε τα κόλπα σου». Ο Σκληρός δίσκος μπαίνει στο δωμάτιο με το κομπιούτερ, το ανοίγει, ψάχνει για ιούς, κάνει αναβάθμιση στο λειτουργικό σύστημα, στέλνει mail, κάνει εγκατάσταση το Τomb Raider 5 και αρχίζει να παίζει! Όλοι είπαν ότι αυτός θα είναι μάλλον ο κορυφαίος σκύλος.\nΟ δημόσιος υπάλληλος είχε άλλη άποψη. «Αραχτέ, κάνε τα κόλπα σου». Ο Αραχτός σηκώνεται στα πόδια του, τρώει όλα τα κουλουράκια, πίνει το γάλα, σβήνει όλα τα αρχεία στο κομπιούτερ, παραπονιέται ότι πονούν τα μάτια του από τον υπολογιστή, συμπληρώνει αναφορά για επικίνδυνες συνθήκες εργασίας, την καταθέτει για αποζημίωση και πάει σπίτι για 6 μήνες με αναρρωτική άδεια μετ’ αποδοχών λόγω… υπερκόπωσης!\nΔείτε ακόμα 🙂 ΑΝΕΚΔΟΤΟ: Η Ελληνίδα φεμινίστρια\n–Ανέκδοτο: Ο τοτός με άλλα 2 παιδιά είναι μέσα στο γραφείο του διευθυντή …! Πολύ γέλιο\nΓέλιο: Σκάει μια ΘΕΟΧΟΝΤΡΗ σε μαιευτήριο… Το ΑΝΕΚΔΟΤΟ της ημέρας\nΑνέκδοτο: Ένας τύπος λίγο χαζούλης είχε πρόβλημα στύσης και πάει στον γιατρό….\nΑνέκδοτο: Ψαρεύει ένας παππούς δίπλα σε ένα 20άρη. Ο παππούς είναι τίγκα στο ψάρι ενώ…..\nΑνέκδοτο: 3 φίλοι ένας ηλεκτρολόγος ένας μηχανικός και ένας κομπιουτεράς πάνε μια βόλτα με το αυτοκίνητο και στο δρόμο χαλάει …! Πολύ γέλιο\nΈνας ηθοποιός ροζ ταινιών έκανε μια πολύ άσεμνη πρόταση σε μια καλόγρια μέσα σε ένα κομμωτήριο. Δεν περιμέναμε τέτοια εξέλιξη..


Οι «ξεχασμένες» πόλεις της Αμερικής...Πόλεις φαντάσματα!\nΑρχική Βόρεια Αμερική Οι «ξεχασμένες» πόλεις της Αμερικής…Πόλεις φαντάσματα!\nΟι «ξεχασμένες» πόλεις της Αμερικής…Πόλεις φαντάσματα!\nΒαθύς μπλε ουρανός σκεπάζει ένα εγκαταλελειμμένο βενζινάδικο στο Τέξας. Μία μοναχική φιγούρα περπατάει πίσω από την πρόσοψη με το κόκκινο φως ενός ενεχυροδανειστήριου στο Μισισίπι.\nΈνα έντονο ροζ φόρεμα τραβά τα βλέμματα σε μία βιτρίνα μαγαζιού, σε κεντρικό, ερημικό δρόμο στη Τζόρτζια.\nΜπορεί ο γερμανικής καταγωγής φωτογράφος, Jörg Rubbert, να επέλεξε ως θέμα των φωτογραφιών του τις εγκαταλελειμμένες γωνιές της Αμερικής, οι φωτογραφίες του όμως είναι γεμάτες χρώμα και ζωντάνια. Και αυτός ήταν ο σκοπός του.\n«Η αντίθεση είναι αυτό που μετράει» εξηγεί ο Rubbert σε συνέντευξή του. «Τα δυνατά χρώματα, ειδικά αυτό του μπλε ουρανού, καταφέρουν να τονίσουν λίγο παραπάνω την κραυγαλέα αντίθεση ανάμεσα στο χρώμα και στην γκρι πραγματικότητα των περιοχών».\nΟι φωτογραφίες απεικονίζουν πόλεις και κωμοπόλεις, τις οποίες ο φωτογράφος περιγράφει ως «ξεχασμένες» – περιοχές που έχουν αλλοιωθεί από τη βιομηχανία και τον υπέρογκο πληθυσμό.\nΚαι ενώ ο Rubbert παραδέχεται πως τις φωτογραφίες τις τράβηξε βιαστικά, περνώντας με το αμάξι του από τα μέρη αυτά, τελικά, είναι κάτι παραπάνω από αυτό. Όλες οι εικόνες με τα ενεχυροδανειστήρια, τα ερειπωμένα εμπορικά κέντρα και τους αγοραστές χρυσού, αποκαλύπτουν την ευρύτερη ιστορία για την οικονομία της Αμερικής.\n«Όταν ταξίδευα στο Νότο το 2007, ένα πράγμα που με άφηνε έκληκτο ήταν η μεγάλη διαφορά ανάμεσα στην πόλη της Ατλάντα και την κατάσταση σε αυτές τις αγροτικές περιοχές» αφηγείται ο φωτογράφος.\n«Προφανώς ήταν πιο φτωχοί και έμοιαζαν τόσο μόνοι – πολύ καταθλιπτικό. Έτσι αποφάσισα να κάνω τα δικά μου ταξίδια, ώστε να καταγράψω την οικονομική κατάσταση του Νότου».\nΜία «κενή» ατμόσφαιρα\nΟ φωτογράφος με την αποστολή αυτή κατάφερε να επισκεφθεί τη Τζόρτζια, το Μισισίπι, την Αλαμπάμα, το Τενεσί και το Τέξας.\nΠαρά την ποικιλία των πόλεων που παρουσιάζονται, οι φωτογραφίες έχουν μία κοινή αισθητική. Στις περισσότερες από αυτές φαίνεται ένα ετοιμόρροπο κτίριο απέναντι από τον γαλάζιο ουρανό και όλες έχουν τραβηχτεί από το ύψος «του πόμολου του αυτοκινήτου» ώστε να είναι φανερή η πρώτη εντύπωση του φωτογράφου.\nΌμως η σημαντικότερη ομοιότητα των φωτογραφιών ίσως να είναι η απουσία των ανθρώπων. Ακόμη και στις λίγες εικόνες που φαίνονται κάποια άτομα, είναι εκεί μόνο και μόνο για να καταλάβει το κοινό πόσο «νεκρές» είναι οι περιοχές.\n«Η συλλογή φωτογραφιών έχει ως σκοπό να παρουσιάσει το αποτέλεσμα της παρακμής, ειδικά μετά την οικονομική κρίση του 2008. Σχετίζεται περισσότερο με τον περίγυρο και τις γειτονιές παρά με τους ίδιους τους ανθρώπους».\n«Οι φωτογραφίες μία ατμόσφαιρα άδεια και χωρίς ελπίδα. Οι λίγοι άνθρωποι σε αυτές δείχνουν τόσο χαμένοι. Φαίνεται σα να έχουν χάσει την ελπίδα τους για ένα καλύτερο μέλλον».\nΟ Rubbert είναι σταθερός στην άποψη πως όλες αυτές οι πόλεις της Αμερικής δεν είναι καταδικασμένες. Λόγω περιοχών όπως το Τέξας, η Αλαμπάμα και η Τζόρτζια -οι οποίες έχουν μία πολύ καλή οικονομική κατάσταση- ο φωτογράφος αναφέρει πως οι εικόνες του δεν είναι αναγκαία πορτρέτα μίας μη αναστρέψιμης παρακμής.\n«Οι εικόνες παρουσιάζουν ερημωμένα μέρη αλλά την ίδια στιγμή, φανερώνουν κρυμμένες προοπτικές» δήλωσε.\n«Δείχνοντας την ομορφιά αντικειμένων του παρελθόντος, προσπαθώ να θέσω ερωτήματα σχετικά με το πώς αυτά τα κτίρια μπορούν να ανακαινιστούν και πως όλοι αυτοί οι κεντρικοί δρόμοι έχουν τη δυνατότητα να σφίξουν ξανά από ζωή».\n«Πίσω στο 2007, τράβηξα μια σειρά φωτογραφιών στην Hawkinsville της Τζόρτζια. Σε μία από αυτές φαίνεται ένα εγκαταλελειμμένο μαγαζί τροφίμων και στο υπόβαθρο ξεχωρίζει ένα τοπικό βαμβακουργείο. Όταν γύρισα το 2014, αποθανάτισα ξανά το ίδιο μέρος. Υπήρχε ένα ασιατικό κατάστημα και στο background φαίνονταν τα καινούρια σιλό».\n«Αυτό ακριβώς εννοώ με τη λέξη αναζωογόνηση».


Τουρκία Κωνσταντινούπολη | Page 124 | Travelstories\nFirst Προηγούμενη 124 of 141\nΣας ευχαριστώ πολύ για τις πληροφορίες παιδιά οποίο μου κάνει απο αυτά που μου είπατε λοιπόν ,το παίρνουμε!θα δω και τα δρομολόγια και βλέποντας και κάνοντας! κατι άλλο αν γνωρίζει κάποιος, τα Χριστούγεννα λειτουργούν κανονικά τα μουσεία τους έτσι;και στο πατριαρχείο τελείται λειτουργία το πρωί ανήμερα των Χριστουγέννων ε;\nΣΤΙΣ ΓΙΟΡΤΕΣ ΔΟΥΛΕΥΟΥΝ ΚΑΝΟΝΙΚΑ ΤΑ ΜΟΥΣΕΙΑ , ΚΑΙ ΤΑ ΧΡΙΣΤΟΥΓΕΝΝΑ ΕΙΝΑΙ ΑΝΗΜΕΡΑ ΠΡΩΙ ΧΡΙΣΤΟΥΓΕΝΝΩΝ ΟΠΩΣ ΛΕΣ ,ΖΩ ΕΔΩ ΚΑΙ ΜΠΟΡΩ ΝΑ ΣΕ ΒΟΗΘΗΣΩ ΣΤΙΣ ΕΡΩΤΗΣΕΙΣ ΣΟΥ\nΣε ευχαριστώ πολύ!σου έστειλα προσωπικό μήνυμα!\nΣυνταξιδιώτες μου, εάν γνωρίζει κάποιος, μια ερώτηση:απο το haydarpasa(kadikoy) για το μεγάλο παζάρι της Τρίτης παει το λεωφορείο 8Α;και αν ναι απο που ξεκινάει;ευχαριστώ!\nLast edited by a moderator: 17 Νοεμβρίου 2014\nΤωρα ειδα το μηνυμα,εστω και καθυστερημενα ευχαριστω και στελνω την αγαπη μου.\nΗ καρτα 85 λιρων για τα.μουσεια δεν περιλαμβανει της χωρας , γαλατα μαλεβι,fethiye, rumeli hisar\nΣε μελετούσαμε με την @Vegerazaros!!! Είχες χαθεί και ανησυχήσαμε...Περάσαμε τέλεια....Η κυρία συνέχισε για Καππαδοκία!!!! Η φώτο απο την χθεσινή ηλιόλουστη Πόλη με την Αγ. Σοφιά σε όλο της το μεγαλείο!!!\n112,7 KB Προβολές: 47\nLast edited: 19 Νοεμβρίου 2014\nReactions: GTS, Kafkasios, greco και άλλα 2 μέλη\n.Η κυρία συνέχισε για Καππαδοκία!!!!\nκαι εσυ γιατι δεν πηγες;\nΔεν μπορούσα δυστυχώς, θα πάω την επόμενη!!!\nΤι,με μια φωτο νομιζεις οτι θα ξεμπερδεψεις?Δεν ειμαστε καλα.Που ειναι το ρεπορταζ?Σε ποια μαγερικα-καταγωγια σε πηγε η Κυρια?Δεν θελω τεμπελιες\nReactions: Marilou!!!, tripakias, vasnorth και άλλα 3 μέλη\nΤιποτα δεν φαγαμε αυτη τη φορα...η @Marilou!!! με ειχε στη διαιτα... αλλα σαν εμεινα μονη....χαχα\n206,5 KB Προβολές: 62\nReactions: GTS, echo2011, greco και άλλα 3 μέλη\nΒεβαίως και τελείται λειτουργία κανονικότατα,όπως και γενικά στις υπόλοιπες ελληνορθόδοξες εκκλησίες,εγώ είχα παρευρεθεί σε εκκλησία στο Αksaray και η λειτουργία ήταν νορμάλ ώρες(όχι όπως συνηθίζεται αυτή τη μέρα στην Ελλάδα που ξεκινάει γύρω στις 5 νομίζω και σχολάει στις 8)δηλαδή σχόλασε γύρω στις 10 και μιση.Πολύ μικρές μόνο εκκλησίες(ίσως ελλείψει κόσμου)δεν λειτουργούν.\nΟσο για τα μουσεία που λες υποθέτω οτι λειτουργούν κανονικότατα όπως και γενικώς τα πάντα αφού η γιορτή αυτή δεν είναι δική τους γιορτή αφορά μόνο τους χριστιανούς που ζουνε εκεί.\nΤι,με μια φωτο νομιζεις οτι θα ξεμπερδεψεις?\nΕλα ντε...Αντι να φερουν κανα προφιτερρρρρρρρρρρρρρρρρρολ!\nReactions: Marilou!!!, Vegerazaros, greco και άλλα 2 μέλη\n@greco Αν κάτσω να γράψω ιστορία με το τι περιέλαβε αυτό το ταξίδι στην Πόλη με την @Vegerazaros θα γράφω 1 εβδομάδα τουλάχιστον!!! Είναι ακούραστη στο περπάτημα μόνο αυτό σου λέω!!! Όσο για το φαγητό έχει δίκιο δεν κάναμε πολλές υπερβολές μόνο λίγες!!! Κάτι νέο που ανακαλύψαμε είναι ο FARUK GULLOGLU στην αγορά μόλις βγαίνεις απο το Μεγάλο Παζάρι....Το κάθε του γλυκό είναι μια ιδιαίτερη εμπειρία και απόλαυση....Και πολύ όμορφος χώρος...Αξίζει μια στάση για τσαγάκι και γλυκό μετά απο την βόλτα στο παζάρι!!!\nΜακάρι να μπορούσαμε να φέρουμε προφιτερόλ...πίστεψε με θα έφερνα σε όλους σας απο ένα...Για μένα προσωπικά είναι το καλύτερο γλυκό στην Πόλη...!!!\nLast edited by a moderator: 21 Νοεμβρίου 2014\nReactions: Kafkasios, emouli, tripakias και άλλα 2 μέλη\nOnline τώρα: 204 (Μέλη: 48, Επισκέπτες: 156)


Yπογραφή πρωτοκόλλου συνεργασίας ΓΓΔΒΜΝΓ- Δ.Θεσσαλονίκης\nΠΑΙΔΕΙΑ 10/05/2017 - 19:57 | Author: Newsroom\n«Σωστή η απόφαση για αναβάθμιση της Γενικής Γραμματείας Νέας Γενιάς» – «Θετική η πρωτοβουλία δικτύωσης των δήμων για την προώθηση των δράσεων για τη νεολαία», υπογράμμισαν εκπρόσωποι των δήμων κατά την υπογραφή Πρωτοκόλλου Συνεργασίας της ΓΓΔΒΜΝΓ με το δήμο Θεσσαλονίκης\nΣτην υπογραφή Πρωτοκόλλου Συνεργασίας ανάληψης κοινών δράσεων για θέματα νεολαίας προχώρησαν σήμερα Τετάρτη, 10 Μαΐου 2017, ο Γενικός Γραμματέας Δια Βίου Μάθησης και Νέας Γενιάς, Παυσανίας Παπαγεωργίου και ο δήμαρχος Θεσσαλονίκης, Γιάννης Μπουτάρης, στο υπουργείο Παιδείας, Έρευνας και Θρησκευμάτων.\nΣτόχος του πρωτοκόλλου είναι η ενδυνάμωση της συνεργασίας με την Τοπική Αυτοδιοίκηση και η σύμπραξη για τη διαμόρφωση Εθνικής Στρατηγικής για τη νεολαία και τη Νέα Γενιά. Απώτερος στόχος της πρωτοβουλίας είναι η δημιουργία πυρήνα πόλεων/ δήμων, που θα αναπτύξουν υπηρεσίες και προγράμματα εστιασμένα στις ανάγκες των νέων, θα διασυνδεθούν μεταξύ τους και θα ανταλλάσσουν καλές πρακτικές.\nΣτην εκδήλωση παραβρέθηκαν και οι δήμαρχοι, ή εκπρόσωποι αυτών, από άλλους έξι δήμους της χώρας (Ιωαννιτών, Ηρακλείου Κρήτης, Κομοτηνής, Καλαμάτας, Αιγάλεω και Κέρκυρας), που φιλοξενούν στην περιφέρειά τους μεγάλα τριτοβάθμια εκπαιδευτικά ιδρύματα.\nΌλοι οι συμμετέχοντες καλωσόρισαν την πρωτοβουλία του Πρωθυπουργού για την αυτονόμηση και αναβάθμιση της Γενικής Γραμματείας Νέας Γενιάς και συμφώνησαν ότι η φροντίδα για τη νέα γενιά πρέπει να θεωρείται ζήτημα ύψιστης πολιτικής προτεραιότητας.\n«Η σημερινή υπογραφή της συμφωνίας είναι μια αφορμή για να ανακοινώσουμε μια συνεργασία που ξεκινάει να βγάζει δραστηριότητες από το στενό χώρο του υπουργείου και να τις φέρνει στον πραγματικό χώρο που πρέπει να υλοποιηθούν –στους ΟΤΑ, στους δήμους, στην περιφέρεια, εκεί όπου υπάρχουν νέοι», δήλωσε στο χαιρετισμό του ο ΓΓΔΒΜΝΓ, Παυσανίας Παπαγεωργίου. «Είναι ακόμα μεγαλύτερη η χαρά μας που συμπίπτει η ημερομηνία υπογραφής με την ημέρα μετά τις δηλώσεις του πρωθυπουργού και την εξαγγελία για τη Νέα Γενιά. Στην πραγματικότητα η σημερινή συμφωνία –ενώ είχε ξεκινήσει να δουλεύεται πολύ νωρίτερα- είναι η πρώτη συμφωνία που δείχνει την αρχή της Γενικής Γραμματείας Νέας Γενιάς, της αυτόνομης Γενικής Γραμματείας Νέας Γενιάς, τη δημιουργία της οποίας εξήγγειλε χθες στη συνέντευξη Τύπου εδώ, στο υπουργείο Παιδείας, ο πρωθυπουργός», υπογράμμισε.\n«Περήφανος» που η Θεσσαλονίκη επελέγη να εφαρμόσει ένα πρόγραμμα για τη νέα γενιά, δήλωσε ο δήμαρχος Θεσσαλονίκης. «Δε χρειάζεται να τονίσουμε πόσο σημαντικές είναι τέτοιες πρωτοβουλίες για ν’ ανοίξουν οι νέοι άνθρωποι τα φτερά τους», είπε ο Γιάννης Μπουτάρης, αναφέροντας τις ιδέες που προέκυψαν από παλιότερες συζητήσεις με νέους και παιδιά. «Έχουμε ως δήμος την έντονη διάθεση να βοηθήσουμε τα παιδιά σ’ όλα τα επίπεδα», τόνισε.\n«Οφείλουμε να αναπτύξουμε ευρωπαϊκά προγράμματα, ώστε να έρχονται σ’ επαφή τα παιδιά μας με παιδιά άλλων χωρών. Μόνο να κερδίσουμε έχουμε απ’ αυτό», υποστήριξε ο δήμαρχος Καλαμάτας, Παναγιώτης Νίκας. «Πολύ καλώς διαχωρίζεται η Γενική Γραμματεία Νέας Γενιάς απ’ τα υπόλοιπα θέματα που διαχειρίζεται το υπουργείο. Στο δήμο Ηρακλείου έχουμε προχωρήσει σε διάφορα προγράμματα για την εμψύχωση και υποστήριξη των νέων και θέλουμε να συμμετέχουμε ενεργά στη συμφωνία συνεργασίας», είπε ο Γιώργος Βλαχάκης, αντιδήμαρχος Παιδείας και εκπαιδευτικός. «Μια θετική πρωτοβουλία που αξίζει να τη δούμε με ενδιαφέρον», χαρακτήρισε την υπογραφή του πρωτοκόλλου ο Παντελής Κολόκας, αντιδήμαρχος νεολαίας του δήμο Ιωαννιτών. «Οι νέοι μπορούν να προσφέρουν σε πολλά επίπεδα. Πρέπει να τους δώσουμε πιο σημαντικό ρόλο. Θετική η εξαγγελία του πρωθυπουργού για να δοθεί βαρύτητα στη νέα γενιά», υπογράμμισε η Μαρία Μουζακίτη, πρόεδρος του δημοτικού Συμβουλίου Κέρκυρας. «Ο δήμος μας έχει την τύχη να στεγάζει δύο τριτοβάθμια εκπαιδευτικά ιδρύματα –κάτι που δίνει φυσιογνωμία στην πόλη. Ωστόσο η νέα γενιά μένει μακριά απ’ την ενεργή πολιτική δραστηριότητα κι αυτό πρέπει ν’ αλλάξει», παρατήρησε η Γιάννα Χριστόγλου, αντιδήμαρχος Παιδείας Αιγάλεω. «Η συνεργασία μιας Γενικής Γραμματείας για τη Νέα Γενιά με τους δήμους είναι σημαντική», τόνισε ο Γιάννης Γκαράνης, πρόεδρος επιτροπής Παιδείας Κομοτηνής.\n«Με ενθουσιασμό σας λέω ότι θα είμαστε υποστηρικτές αυτής της προσπάθειας συνεργασίας. Είναι μια εξωστρεφής προσπάθεια, στα μέτρα και στις πρωτοβουλίες της Ευρωπαϊκής Επιτροπής», δήλωσε ο Λεωνίδας Αντωνακόπουλος, επικεφαλής του γραφείου του Ευρωπαϊκού Κοινοβουλίου στην Ελλάδα.


1.026 προσλήψεις σε υπουργεία, δήμους, νοσοκομεία και εταιρείες - Αργολικές Ειδήσεις\n1.026 προσλήψεις σε υπουργεία, δήμους, νοσοκομεία και εταιρείες\nΑΡΓΟΛΙΚΕΣ ΕΙΔΗΣΕΙΣ | 1:01:00 μ.μ. | ΘΕΣΕΙΣ ΕΡΓΑΣΙΑΣ\nΔεκάδες προκηρύξεις βρίσκονται σε ισχύ για την επιλογή μόνιμου και εποχικού προσωπικού σε δημόσιο και ιδιωτικό τομέα.\nΣυνολικά προσφέρονται στον δημόσιο τομέα 809 θέσεις εργασίας. Οι ειδικότητες που εμφανίζουν τη μεγαλύτερη ζήτηση είναι: εφοριακοί, ιατροί, τελωνειακοί, εργάτες, προσωπικό καθαριότητας.\nΟι θέσεις αφορούν το υπουργείο Πολιτισμού, το ΚΕΕΛΠΝΟ, την ΑΑΔΕ αλλά και νοσοκομεία, όπως αυτά των Τρικάλων και της Αργολίδας. Ταυτόχρονα διατίθενται και 28 θέσεις σε δήμους, όπως ο Δήμος Θέρμης και ο Δήμος Θάσου.\nΟ ιδιωτικός τομέας προσφέρει 217 θέσεις σε μεγάλες επιχειρήσεις και εταιρείες.\nΔίνεται η δυνατότητα σε υποψηφίους να εργαστούν σε εταιρείες όπως Ryanair, Aegean, ΑΒ Βασιλόπουλος, Qatar Airways, Icap, Vodafone, Cosmote.\nΟι ειδικότητες που ζητούνται κυρίως στον ιδιωτικό τομέα είναι: πωλητές/πωλήτριες, μέλη πληρώματος θαλάμου επιβατών, ταμίες, τεχνικοί μηχανών παραγωγής, ηλεκτρολόγοι συντήρησης.\nΚινηθείτε έγκαιρα και αποτελεσματικά.\n809 νέοι εργαζόμενοι\nΟ δημόσιος τομέας προσφέρει 809 νέες θέσεις εργασίας σε υπουργεία, δήμους και φορείς. Οι ειδικότητες με τη μεγαλύτερη ζήτηση είναι: εφοριακοί, ιατροί, τελωνειακοί, εργάτες, προσωπικό καθαριότητας. Οι περισσότερες θέσεις προσφέρονται στην ΑΑΔΕ (548), στο υπουργείο Πολιτισμού (62) και στη ΔΕΗ (46). Παράλληλα, προσφέρονται θέσεις στο Γενικό Νοσοκομείο Τρικάλων (45), στο ΚΕΕΛΠΝΟ (42) και στο Γενικό Νοσοκομείο Αργολίδας (29). Δώστε ιδιαίτερη βαρύτητα στις θέσεις, στις προθεσμίες και στα δικαιολογητικά.\nΑΑΔΕ: Το ΑΣΕΠ αναμένεται να προκηρύξει γραπτό διαγωνισμό για 548 μόνιμες προσλήψεις. Οι θέσεις αφορούν: ΠΕ Εφοριακών (418), ΠΕ Τελωνειακών (130). Η διεύθυνση που θα πρέπει να αποστείλουν οι υποψήφιοι τις αιτήσεις τους είναι: ΑΣΕΠ, Αίτηση για την Προκήρυξη 1Γ/2017, ΤΘ 14308, Αθήνα, ΤΚ 11510. Η καταληκτική ημερομηνία υποβολής αιτήσεων είναι μέχρι τις 18 Ιανουαρίου 2018.\nΥπουργείο Πολιτισμού και Αθλητισμού: Το Ανώτατο Συμβούλιο Επιλογής Προσωπικού προκηρύσσει την πλήρωση, με σειρά προτεραιότητας, 62 θέσεων μόνιμου προσωπικού και προσωπικού με σχέση εργασίας Ιδιωτικού Δικαίου Αορίστου Χρόνου Πανεπιστημιακής, Τεχνολογικής, Δευτεροβάθμιας και Υποχρεωτικής Εκπαίδευσης στο υπουργείο Πολιτισμού και Αθλητισμού (Κεντρική Υπηρεσία – Εφορείες Αρχαιοτήτων – Εθνικό Αρχαιολογικό Μουσείο), στο Ταμείο Αρχαιολογικών Πόρων και Απαλλοτριώσεων, στο Μουσείο της Ακρόπολης και στην Κρατική Σχολή Ορχηστικής Τέχνης. Η διεύθυνση αποστολής δικαιολογητικών είναι: ΑΣΕΠ, Αίτηση για την Προκήρυξη 16Κ/2017, ΤΘ 14308, Αθήνα ΤΚ 11510. Καταληκτική ημερομηνία υποβολής αιτήσεων είναι η 23η Ιανουαρίου 2018.\nΔΕΗ: Η Δημόσια Επιχείρηση Ηλεκτρισμού προσλαμβάνει 46 άτομα με σύμβαση μίσθωσης έργου. Οι ειδικότητες αφορούν: ΠΕ Ιατρών (22), ΔΕ Μηχανοτεχνικών (3), ΠΕ Μηχανικών (1), ΔΕ Ηλεκτροτεχνικών Σταθμών (1), ΔΕ Μηχανοτεχνικών (9), Ηλεκτροτεχνικών Σταθμών (4), ΠΕ Μηχανικών (3), ΔΕ Υπαλλήλων Γραφείου (3). Η διεύθυνση υποβολής αιτήσεων είναι: Αραχώβης 32, 10681, Αθήνα. Η καταληκτική ημερομηνία είναι η 11η Δεκεμβρίου 2017.\nΓ. Νοσοκομείο Τρικάλων: Το Γενικό Νοσοκομείο Τρικάλων ανακοινώνει την πρόσληψη 45 ατόμων. Οι ειδικότητες αφορούν: ΥΕ Προσωπικού Καθαριότητας (45). Οι αιτήσεις θα υποβάλλονται στη διεύθυνση Καρδίτσης 56, ΤΚ 42131, Τρίκαλα. Η προκήρυξη λήγει στις 11 Δεκεμβρίου 2017.\nΚΕΕΛΠΝΟ: Το Κέντρο Ελέγχου και Πρόληψης Νοσημάτων (ΚΕΕΛΠΝΟ), στο πλαίσιο υλοποίησης του προγράμματος «Ολοκληρωμένη επείγουσα παρέμβαση υγείας για την προσφυγική κρίση», προκηρύσσει 42 θέσεις εργασίας. Οι θέσεις αφορούν ιατρούς, επιδημιολόγους, επισκέπτες υγείας, νοσηλευτές, κοινωνικούς λειτουργούς, διαπολιτισμικούς διαμεσολαβητές. Η καταληκτική ημερομηνία υποβολής αιτήσεων είναι η 18η Δεκεμβρίου 2017.\nΓ. Νοσοκομείο Αργολίδας: Το ΓΝ Αργολίδας για τη Νοσηλευτική Μονάδα Άργους ανακοινώνει την πρόσληψη 29 ατόμων με σύμβαση εργασίας ιδιωτικού δικαίου ορισμένου χρόνου. Οι ειδικότητες που ζητούνται είναι: ΥΕ Προσωπικού Καθαριότητας (16), ΔΕ Μαγείρων (1), ΥΕ Προσωπικού Εστίασης (4), ΥΕ Φυλάκων (8). Οι αιτήσεις υποβάλλονται στη διεύθυνση: Γενικό Νοσοκομείο Αργολίδας – Νοσηλευτική Μονάδα Άργους, Κορίνθου 191, ΤΚ 21231, Άργος-Ν. Αργολίδας. Η προθεσμία λήγει στις 11 Δεκεμβρίου 2017.\nΔήμος Θάσου: Ο Δήμος Θάσου ανακοίνωσε την πρόσληψη 25 ατόμων με σύμβαση εργασίας ιδιωτικού δικαίου ορισμένου χρόνου. Οι θέσεις αφορούν: ΔΕ Οδηγών Απορριμματοφόρων (7), ΥΕ Εργατών (18). Η διεύθυνση αποστολής αιτήσεων: Κέντρο Εξυπηρέτησης Πολιτών (ΚΕΠ) Θάσου, ΤΚ 64004, Θάσος Ν. Καβάλας. Η ημερομηνία υποβολής των αιτήσεων λήγει στις 15 Δεκεμβρίου 2017.\nΔήμος Θέρμης: Ο Δήμος Θέρμης ανακοινώνει την πρόσληψη 12 ατόμων με σύμβαση εργασίας ιδιωτικού δικαίου ορισμένου χρόνου, διάρκειας 8 μηνών. Οι θέσεις αφορούν: ΔΕ Χειριστών Καλαθοφόρων (1), ΔΕ Χειριστών Μηχανημάτων Έργου (2), ΔΕ Οικοδόμων (2), ΔΕ Ηλεκτρολόγων (1), ΥΕ Επιστατών (2), ΥΕ Εργατών (1), ΥΕ Οδοκαθαριστών (3). Η διεύθυνση αποστολής δικαιολογητικών είναι: Δήμος Θέρμης, ∆ημοκρατίας 1, ΤΚ 57001, Θέρμη. Η προκήρυξη λήγει στις 18 Δεκεμβρίου 2017.\n217 υπάλληλοι σε μεγάλους φορείς και επιχειρήσεις\nΟ ιδιωτικός τομέας δίνει την ευκαιρία σε υποψηφίους διαφόρων ειδικοτήτων να διεκδικήσουν μία θέση στον ιδιωτικό τομέα. Προσφέρονται συνολικά 217 νέες θέσεις εργασίας σε μεγάλους φορείς, εταιρείες και επιχειρήσεις.\nΟι ειδικότητες που ζητούνται κυρίως είναι: πωλητές/πωλήτριες, μέλη πληρώματος θαλάμου επιβατών, ταμίες, τεχνικοί μηχανών παραγωγής, ηλεκτρολόγοι συντήρησης. Δίνεται η δυνατότητα να εργαστείτε σε μεγάλες εταιρείες, όπως Ryanair, Aegean, ΑΒ Βασιλόπουλος, Qatar Airways, Icap, Vodafone, Cosmote. Δώστε μεγάλη προσοχή στις ημερομηνίες υποβολής βιογραφικών και αιτήσεων αλλά και στα προσόντα που ζητούνται.\nRYANAIR: Θα εντάξει στο δυναμικό της εκατό συνεργάτες μέσα από τις ημέρες καριέρας που πραγματοποιεί σε Αθήνα και Θεσσαλονίκη. Δεν χρειάζεται προϋπηρεσία σε αντίστοιχη θέση. Προθεσμία: ανοικτή. Βιογραφικά: ryanair.com/gr.\nJYSK: Πρόκειται να συνεργαστεί με σαράντα άτομα ως πωλητές/πωλήτριες, υπαλλήλους εξυπηρέτησης πελατών. Οι θέσεις είναι σε Αττική, Καλαμάτα, Ξάνθη, Σέρρες. Τυπικά προσόντα: υποχρεωτική 2ετής προϋπηρεσία. Προθεσμία: ανοικτή. Βιογραφικά: jysk.gr.\nΑΒ ΒΑΣΙΛΟΠΟΥΛΟΣ: Είκοσι άτομα στον χώρο εμπορίας τροφίμων ζητά η εταιρεία ως υπεύθυνους προσωπικού, πωλητές/πωλήτριες, υπεύθυνους οικονομικού σχεδιασμού για τη Βόρεια Ελλάδα και την Κρήτη. Προθεσμία: ανοικτή. Βιογραφικά: abcareers.gr.\nAEGEAN: Η Αεροπορία Αιγαίου επιθυμεί να προσλάβει δέκα άτομα ως μέλη πληρώματος θαλάμου επιβατών για την περιοχή της Αττικής. Απαραίτητα προσόντα: απολυτήριο Λυκείου, άριστη γνώση αγγλική γλώσσας, επιθυμητή γνώση δεύτερης ξένης γλώσσας (γαλλικά ή ρωσικά ή ιταλικά ή γερμανικά), εκπληρωμένες στρατιωτικές υποχρεώσεις (για άνδρες). Προθεσμία υποβολής αιτήσεων: ανοικτή. Βιογραφικά: el.aegeanair.com.\nQATAR AIRWAYS: Δέκα άτομα θα συνεργαστούν με την αεροπορική εταιρεία ως μάνατζερ, υπεύθυνοι υπηρεσιών αεροδρομίου για την Αττική και τη Θεσσαλονίκη. Τυπικά προσόντα: μεταπτυχιακό δίπλωμα, υποχρεωτική 4ετής σχετική προϋπηρεσία. Προθεσμία: ανοικτή. Βιογραφικά: qatarairways.com.\nVODAFONE: Θα προσληφθούν δέκα νέα άτομα ως εξωτερικοί πωλητές και υπάλληλοι εξυπηρέτησης πελατών. Οι θέσεις αφορούν την Κρήτη. Επιθυμητά προσόντα: πτυχίο ΑΕΙ, ΤΕΙ, ΙΕΚ, γνώση αγγλικής γλώσσας, υποχρεωτική εμπειρία στις πωλήσεις. Προθεσμία: ανοικτή. Βιογραφικά: vodafone.gr.\nLIDL: Δέκα άτομα θα ενταχθούν στο δυναμικό της εταιρείας για ταμίες και πωλητές/πωλήτριες στην περιοχή του Γέρακα Αττικής. Προθεσμία: ανοικτή. Βιογραφικά: lidl-hellas.gr.\nCOSMOTE: Έξι ανοικτές θέσεις για το Cosmote e-value ως συμβούλοι τηλεφωνικών πωλήσεων και εξυπηρέτησης πελατών. Οι θέσεις αφορούν την Αττική, τη Θεσσαλονίκη και τη Χαλκίδα. Απαραίτητα προσόντα: απολυτήριο Λυκείου, γνώση Η/Υ, καλή γνώση της αγγλικής γλώσσας. Προθεσμία: ανοικτή. Βιογραφικά: cosmote.gr.\nICAP: Πέντε θέσεις εργασίας για προϊσταμένους οικονομικού τμήματος, στελέχη πωλήσεων εξωτερικού για την Αττική. Απαραίτητα προσόντα: πτυχίο ΑΕΙ, ΤΕΙ, γνώση Η/Υ, απαραίτητη εργασιακή εμπειρία. Προθεσμία: ανοικτή. Βιογραφικά: icap.gr.\nALOUETTE: Θα επιλεγούν δύο άτομα ως πωλητές για τη στελέχωση των καταστημάτων (σε Αττική, Κρήτη). Τυπικά προσόντα: εμπειρία στις πωλήσεις, γνώση αγγλικής γλώσσας, χρήση Η/Υ. Προθεσμία: ανοικτή. Βιογραφικά: alouette.gr.\nPORCELANA: Επιθυμεί να προσλάβει ένα άτομο ως πωλητή επίπλων σπιτιού στο Χαλάνδρι Αττικής. Επιθυμητά προσόντα: πτυχίο διακόσμησης, απαραίτητη 3ετής προϋπηρεσία σε αντίστοιχη θέση. Προθεσμία: ανοικτή. Βιογραφικά: porcelana.gr.\nPHARMATHEN: Μία θέση για τεχνικό μηχανών παραγωγής στις Σάπες Ροδόπης. Επιθυμητά προσόντα: πτυχίο ΤΕΙ, ΙΕΚ, υποχρεωτική 2ετής προϋπηρεσία, πολύ καλή γνώση αγγλικής γλώσσας. Προθεσμία υποβολής αιτήσεων: ανοικτή. Βιογραφικά: pharmathen.com.\nELBISCO: Ένα άτομο ως εκπρόσωπο πωλήσεων για την περιοχή της Θράκης ζητά η εταιρεία. Κύρια προσόντα: πτυχίο ΑΕΙ -ΤΕΙ, άριστη γνώση αγγλικών, καλή γνώση Η/Υ, απαραίτητη προϋπηρεσία. Προθεσμία: ανοικτή. Βιογραφικά: elbisco.gr.\nBARILLA: Πρόκειται να συνεργαστεί με ένα άτομο ως ηλεκτρολόγο συντήρηση. Η θέση αφορά τον Ελεώνα Βοιωτίας. Απαραίτητα προσόντα: πτυχίο ΤΕΙ ηλεκτρολογικής κατεύθυνσης, υποχρεωτική 2ετής προϋπηρεσία, καλή γνώση ηλεκτρολογικού σχεδίου, καλή γνώση αγγλικής γλώσσας, γνώση χειρισμού Η/Υ. Προθεσμία: ανοικτή. Βιογραφικά: barilla.com/el-gr.\nΔημοσιεύτηκε στο ένθετο «Ευκαιρίες για Εργασία» που κυκλοφόρησε μαζί με την εφημερίδα Παρασκήνιο το Σάββατο 9/12


Πολιτική “θύελλα” για ένα… cd !!! - Star.gr\nΠΟΛΙΤΙΚΗ - ΟΙΚΟΝΟΜΙΑ Δευτέρα, 24 Δεκεμβρίου 2012, 20:58\nΠολιτική “θύελλα” για ένα… cd !!!\nΗ κόντρα για τη λίστα Λαγκάρντ συνεχίζεται...\nΗ παραλαβή, για δεύτερη φορά, της λίστας Λαγκάρντ έχει προκαλέσει αντιδράσεις στον πολιτικό κόσμο , παρά το γεγονός ότι οι οικονομικοί εισαγγελείς δεν έχουν ολοκληρώσει την επεξεργασία της!\nΌπως αναφέραμε νωρίτερα στο star.gr, βουλευτές του ΣΥΡΙΖΑ κατέθεσαν σήμερα, παραμονή Χριστουγέννων, ερώτηση στη Βουλή ώστε να δοθούν εξηγήσεις για την τρίμηνη καθυστέρηση ανάκτησης της λίστας από το γαλλικό υπουργείο Οικονομικών. Παράλληλα ζητείται να δοθεί όλη η αλληλογραφία με τις γαλλικές Αρχές.\nΟ ΣΥΡΙΖΑ σε ανακοίνωσή του ζητά την απόδοση ευθυνών και υπογραμμίζει: "Οι ευθύνες αυτές δεν περιορίζονται μόνο στους άμεσα εμπλεκόμενους, Παπακωνσταντίνου και Βενιζέλο, αλλά και σε αυτούς οι οποίοι ακολούθησαν και έκαναν τα πάντα για να συγκαλυφθεί η υπόθεση. Ο λαός μας απαιτεί να μάθει και να αποδοθούν ευθύνες".\nΠηγές της Ιπποκράτους υποστηρίζουν πάντως πως η έρευνα της λίστας θα δείξει ότι ήταν ορθοί οι χειρισμοί του Βενιζέλου, ενώ η Δημοκρατική Αριστερά εκτός του ότι ζητά πλήρη διαλεύκανση της υπόθεσης, βλέπει θετικά και τη σύσταση εξεταστικής επιτροπής.\nΤι και αν είναι γιορτινές μέρες… οι οικονομικοί εισαγγελείς θα συνεχίσουν την επεξεργασία και τη διασταύρωση των δεδομένων της λίστας, με τα πρώτα στοιχεία να αναμένονται σύμφωνα με δικαστικές πηγές την ερχόμενη Πέμπτη!!


10 χρόνια από την εισβολή στο Ιράκ: Η αρχή της κρίσης του αμερικάνικου ιμπεριαλισμού :: Rproject\nΗ εισβολή και το σχέδιο "Νέα Μέση Ανατολή"\nΠριν από 10 χρόνια, στις 20 Μάρτη του 2003, ξεκινούσε η αμερικανική εισβολή στο Ιράκ. Η κυβέρνηση Μπους, ξεκινώντας την ιμπεριαλιστική εκστρατεία, εγκατέλειπε ακόμα και τα προσχήματα της σύμφωνης γνώμης του ΝΑΤΟ ή του ΟΗΕ. Δημιούργησε μονομερώς μια «συμμαχία των προθύμων» και υιοθετούσε το δόγμα «όποιος δεν είναι μαζί μας, είναι εναντίον μας» (με χαρακτηριστικό το σοβινιστικό αντιγαλλικό μένος που καλλιεργήθηκε στις ΗΠΑ). Εξήγγειλε έναν «πολύχρονο παγκόσμιο πόλεμο ενάντια στην τρομοκρατία», χαρακτηρίζοντας δημόσια ως θεμιτούς «στόχους» όχι μόνο οργανώσεις, αλλά και κράτη (όπως το Ιράν, η Βόρεια Κορέα, η Συρία κ.ά.).\nΗ «καουμπόικη» εξωτερική πολιτική δεν ήταν προσωπικό χαρακτηριστικό του Μπους. Αντιπροσώπευε την εποχή της παγκόσμιας κυριαρχίας του αμερικανικού ιμπεριαλισμού, όπως αυτή είχε διαμορφωθεί από το 1989 και έπειτα.\nΉταν η εποχή που η Ουάσινγκτον δήλωνε ανοιχτά πως σχεδιάζει να «αναπλάσει» τη Μέση Ανατολή. Τις άλυτες αντιφάσεις των αραβικών καθεστώτων, που απειλούσαν να τινάξουν στον αέρα την είσοδο της Μέσης Ανατολής στο νεοφιλελεύθερο κόσμο και το διεθνή καταμερισμό, θα τις έλυναν τα «κανόνια».\nΜε πρώτο βήμα την ανατροπή των Ταλιμπάν στο Αφγανιστάν, και καθοριστικό «σκαλοπάτι» την κατοχή του Ιράκ, σειρά θα έπαιρνε η Συρία και το Ιράν, και μετά από μια κάποια «επίλυση» του παλαιστινιακού, θα άνοιγε ο δρόμος για ελεγχόμενες μεταρρυθμίσεις και σε σύμμαχα κράτη όπως η Αίγυπτος. Το σχέδιο πήρε το μεγαλεπήβολο όνομα «νέα Μέση Ανατολή». Το όνομα της στρατιωτικής επιχείρησης στο Ιράκ -«σοκ και δέος»- δεν αποκάλυπτε μόνο την τακτική στο ίδιο το Ιράκ, αλλά και τον τρόπο με τον οποίο θα προχωρούσε συνολικά η «ανάπλαση» του αραβομουσουλμανικού κόσμου.\nΜετά τη γρήγορη πτώση του καθεστώτος του Σαντάμ Χουσεΐν, ο Τζορτζ Μπους δήλωσε πως η «αποστολή εξετελέσθη». Η φράση γελοιοποιήθηκε σύντομα. Ακολούθησαν η άνοδος της ιρακινής εθνικής αντίστασης, το «διαίρει και βασίλευε» -που χρησιμοποίησαν οι κατοχικές δυνάμεις εναντίον της και που κατέληξε σε χάος-, η αλλαγή της ροής του πολέμου στο Αφγανιστάν, η αραβική άνοιξη, η οικονομική κρίση.\nΤο Δεκέμβρη του 2011, οι τελευταίοι Αμερικανοί φαντάροι αποχωρούσαν από το Ιράκ, χωρίς να έχει επιτευχθεί ούτε ένας από τους στόχους της εισβολής.\nΔεν άφησαν πίσω τους ούτε μια στρατιωτική βάση στη χώρα. Η πρώτη διεθνής συναλλαγή της ιρακινής κυβέρνησης μετά την αποχώρηση των Αμερικανών ήταν να παραγγείλει όπλα από… τη Ρωσία. Τα πολύτιμα κοιτάσματα πετρελαίου πέρασαν στα χέρια ανταγωνιστικών καπιταλισμών, με κυρίαρχη την Κίνα. Πολιτικά, το Ιράκ έχει περάσει στη σφαίρα επιρροής του Ιράν, το οποίο όχι μόνο δεν «περικυκλώθηκε», αλλά βγήκε ισχυροποιημένο πολιτικά (σε συνδυασμό με το άλλο μεγάλο «ναυάγιο», την ήττα του Ισραήλ από την Χεζμπολά στον «πόλεμο των 33 ημερών» το 2006 στο Λίβανο). Ενώ, όσο η αμερικανική πολεμική μηχανή και η προσοχή της Ουάσινγκτον ήταν αφοσιωμένες στο Ιράκ, εξελίσσονταν άλλες παράλληλες διαδικασίες σε άλλα μέρη του πλανήτη: η διείσδυση της Κίνας στην Αφρική, η «απώλεια» της Λατινικής Αμερικής, η νίκη της Ρωσίας στον πόλεμο στον Καύκασο.\nΔέκα χρόνια μετά την 20ή Μαρτίου του 2003, τίποτε δεν θυμίζει εκείνη την εποχή. Το σχέδιο «νέα Μέση Ανατολή» είναι κομμάτια και θρύψαλα. Η «καουμπόικη» εξωτερική πολιτική και η διακυβέρνηση Μπους έδωσαν τη θέση τους στον πραγματιστή και συναινετικό Ομπάμα, ο οποίος προκρίθηκε από την αμερικανική αστική τάξη ως ικανότερος να διαχειριστεί μια περίοδο «αναδίπλωσης», σε έναν κόσμο που μπαίνει σταδιακά σε μια «πολυπολική» εποχή. Οι άλυτες αντιφάσεις των αραβικών κρατών εξερράγησαν και οδήγησαν σε μια μακρόσυρτη επαναστατική κρίση. Αντί για τα «κανόνια», τον πρωταγωνιστικό ρόλο πήραν οι μάζες (δικαιώνοντας καθυστερημένα όσους επιμέναμε ότι τον Σαντάμ ή τις άλλες δικτατορίες, θα τους ανατρέψουν οι αραβικές μάζες και όχι οι «δημοκράτες» ιμπεριαλιστές).\nΤα μαθήματα του Ιράκ\nΟι αλλαγές που προέκυψαν στην τακτική του αμερικανικού ιμπεριαλισμού είναι τεράστιες, και είναι κρίσιμο να εντοπιστούν από την Αριστερά, που καμιά φορά δίνει την εντύπωση ότι εξακολουθεί να ερμηνεύει τις γεωπολιτικές εξελίξεις με τους όρους της εποχής πριν από το 2003.\nΔύο ήταν τα μεγάλα μαθήματα για την Ουάσινγκτον από την εμπειρία του Ιράκ: το ένα ήταν τα τραγικά αποτελέσματα της «απομπααθοποίησης» του κράτους, της ριζοσπαστικής αντίληψης «καθεστωτικής αλλαγής», η οποία προέβλεπε το γκρέμισμα όλου του παλιού κρατικού μηχανισμού (του κόμματος Μπάαθ του Σαντάμ), που θα αντικαθίστατο από έναν καινούργιο, πλήρως ελεγχόμενο. Το άλλο ήταν η αδυναμία να επιβληθεί στρατιωτικά ο «εκδημοκρατισμός» στον ντόπιο πληθυσμό.\nΤο χάος που προκάλεσε η «απομπααθοποίηση» και η οργή ενάντια στην κατοχή τροφοδότησαν την αντίσταση, αποσταθεροποίησαν το Ιράκ και συνέβαλαν καθοριστικά στην αμερικανική αποτυχία.\nΑυτήν την πείρα αξιοποιεί ο Ομπάμα όσον αφορά τις «καθεστωτικές αλλαγές» που έχει πυροδοτήσει η αραβική άνοιξη. Η «ομαλή μετάβαση», η οποία περιλαμβάνει τη διατήρηση της παλιάς κρατικής μηχανής –και μάλιστα άθικτης– έχει γίνει η νούμερο ένα προτεραιότητα των ΗΠΑ σε όλες τις αραβικές χώρες. Η «λύση Υεμένης» («αποκεφαλισμός» του δικτάτορα και συμβιβασμός αντιπολίτευσης με το καθεστώς) έχει γίνει το νέο αμερικανικό μοντέλο. Καθώς οι εξεγέρσεις των «από κάτω» δεν διακρίνουν «φιλοδυτικά» και «αντιδυτικά» καθεστώτα, το ίδιο κάνουν και οι ΗΠΑ στην προσπάθεια να τις περιορίσουν και να διασώσουν την καπιταλιστική ομαλότητα. Πρακτικά, αυτό σημαίνει ότι είναι πρόθυμες να εγκαταλείψουν τον «σύμμαχο» Μουμπάρακ και να συνομιλήσουν με την «αντίπαλη» Μουσουλμανική Αδελφότητα στην Αίγυπτο, να βομβαρδίζουν το στρατό του Καντάφι στη Λιβύη ενώ συνομιλούν με τον γιο του, να στηρίζουν πολιτικά τις «σύμμαχες» μερίδες της συριακής αντιπολίτευσης ενώ περιορίζουν τη ροή όπλων προς τους αντάρτες για να μείνει άθικτο το «αντίπαλο» μπααθικό κράτος.\nΑυτοί οι σύνθετοι χειρισμοί δεν σημαίνουν ότι οι ιμπεριαλιστές ελέγχουν το παιχνίδι: το αντίθετο. Είναι υποχρεωτικές επιλογές, ενδεικτικές της αδυναμίας τους. Ένα χρόνο πριν θα ήταν ανήκουστο ότι η αμερικανική επιρροή στην Μέση Ανατολή εξαρτάται από τις προθέσεις της Μουσουλμανικής Αδελφότητας ή ότι βασικό τους μέλημα στη Συρία είναι να μην ανατραπεί βίαια το μπααθικό καθεστώς.\nΌσον αφορά την Αριστερά, αυτή η «νέα κατάσταση» έχει σημασία για την προσέγγισή της σε όσα συμβαίνουν στη Μέση Ανατολή. Η διαπίστωση ότι ο αμερικανικός ιμπεριαλισμός, οι φιλοδυτικοί «δημοκράτες» και οι «αντι-ιμπεριαλιστές» δικτάτορες βρίσκονται σε τελική ανάλυση στο ίδιο στρατόπεδο, συνδέει άμεσα τα αντι-ιμπεριαλιστικά ή τα δημοκρατικά καθήκοντα με την αντικαπιταλιστική πολιτική, που προσανατολίζεται στον αγώνα των «από κάτω». Αυτή η πολιτική ξεπερνά την «κληρονομημένη» από το Ψυχρό Πόλεμο αντίληψη «στρατοπεδισμού» (που αντιμετωπίζει τις εξεγέρσεις ως «συνωμοσίες των ιμπεριαλιστών») και παράλληλα δεν υποκλίνεται στον περιορισμό των εξεγέρσεων στα ασφυκτικά «αστικοδημοκρατικά» (;) πλαίσια που θέλουν να επιβάλουν οι ιμπεριαλιστές. Απέναντι στους σχεδιασμούς των «από πάνω» για ομαλότητα, αντιπαραβάλλει τη διεθνιστική αλληλεγγύη με τους «από κάτω» και την προοπτική της «διαρκούς» επανάστασης.\nΜια δεύτερη συνέπεια των μαθημάτων του Ιράκ και της υποχώρησης του αμερικανικού ιμπεριαλισμού, είναι ο αναβαθμισμένος ρόλος άλλων δυνάμεων. Στην επιδρομή στη Λιβύη, ή στη σημερινή εισβολή στο Μάλι, ο γαλλικός ιμπεριαλισμός πρωταγωνίστησε, με τις ΗΠΑ να αρνούνται να εμπλακούν ενεργά και να μένουν στις «πίσω θέσεις». Ο Ομπάμα καλεί όλο και συχνότερα τις «σύμμαχες χώρες» να «αναλάβουν τις ευθύνες τους». Είναι μια σημαντική εξέλιξη: Πρώτον, γιατί οι ΗΠΑ δεν είναι πλέον πρόθυμες να δαπανούν χρήμα και όπλα για την «υπεράσπιση του δυτικού κόσμου» στο σύνολό του –και αυτό από μόνο του αλλάζει το παγκόσμιο τοπίο. Δεύτερον, γιατί ο «χώρος» που δημιουργεί η αμερικανική υποχώρηση και η «μετάθεση ευθυνών» που προωθεί, αποκαλύπτει το πραγματικό πρόσωπο των ευρωπαϊκών ιμπεριαλισμών.\nΗ «διακριτικότητα» των παλιών ευρωπαϊκών αποικιοκρατικών δυνάμεων ήταν σημάδι αδυναμίας και όχι ενός κάποιου «φιλειρηνικού» χαρακτήρα της Ευρώπης που τάχα «στρεβλωνόταν» από την «πρόσδεση στο άρμα των ΗΠΑ». Οι Ευρωπαίοι ιμπεριαλιστές έχουν τα δικά τους συμφέροντα να υπερασπιστούν και είναι εξίσου πρόθυμοι να το κάνουν με τα όπλα.\nΑντίστοιχη είναι η κατάσταση όσον αφορά τις περιφερειακές δυνάμεις. Από την Τουρκία, η οποία χαράσσει πιο ανεξάρτητη εξωτερική πολιτική, φτάνοντας στη ρήξη με το Ισραήλ, έως το Κατάρ, το οποίο αξιοποιεί τις ανατροπές της αραβικής άνοιξης για να αναβαθμίσει το ρόλο του στη Μέση Ανατολή, με γραμμή αρκετές φορές διαφοροποιημένη από την επίσημη της Ουάσινγκτον (π.χ. εξοπλισμός τζιχαντιστών στη Συρία, στήριξη στη Χαμάς στη Γάζα). Στη Λατινική Αμερική, η Βραζιλία επιχειρεί να εξελιχθεί σε νέο «αφεντικό» της ηπείρου (κεντρικός ρόλος στην επέμβαση στην Αϊτή, οικονομικός επεκτατισμός στην Παραγουάη, το Εκουαδόρ και αλλού κ.λπ.). Διαισθανόμενο την αμερικανική απροθυμία, ακόμα και το Ισραήλ κινείται με τρόπο που κάνει αναλυτές να συζητούν αν «καμιά φορά η ουρά κινεί τον σκύλο».\nΣτα ρήγματα που δημιουργούνται, οι τοπικοί υπο-ιμπεριαλισμοί αποκτούν διευρυμένη αυτονομία, κάνοντας πολύ πιο άστοχη την ανάγνωση όλων των εξελίξεων με κέντρο τον «αμερικανικό παράγοντα».\nΤο "Πίβοτ" στην ανατολική Ασία\nΜια τελευταία, αλλά κεντρικής σημασίας αλλαγή στην εξωτερική πολιτική των ΗΠΑ είναι η στρατηγική μετατόπισή τους από τη Μέση Ανατολή στην ανατολική Ασία. Τη δεκαετία που μεσολάβησε, ενώ οι ΗΠΑ ήταν μπλεγμένες στο Ιράκ και το Αφγανιστάν, η Κίνα έκανε μεγάλα βήματα προς την εδραίωσή της ως διεθνής υπερδύναμη. Αυτός είναι ο μεγαλύτερος κίνδυνος για τις ΗΠΑ, πολύ μεγαλύτερος από κάποια περιφερειακά «ατίθασα» καθεστώτα. Με μια σειρά κινήσεις (βάση στην Αυστραλία, στρατιωτικές συμφωνίες με γείτονες της Κίνας στον Ειρηνικό, αξιοποίηση της έντασης στην Κορέα), έχει αρχίσει ήδη να υλοποιείται το λεγόμενο «πίβοτ» (μπασκετικός όρος που υποδηλώνει ότι κρατώντας το ένα πόδι σταθερό, στρίβεις το υπόλοιπο σώμα σου) από τη Μέση Ανατολή προς την ανατολική Ασία. Αυτή η στρατιωτική μετακίνηση αφήνει περισσότερο «χώρο» στη Μέση Ανατολή, αλλά ταυτόχρονα ανεβάζει το θερμόμετρο κατακόρυφα. Οι ΗΠΑ έχουν πλέον μεγάλο αντίπαλο να αντιμετωπίσουν και συγκεντρώνουν τις προσπάθειές τους σε αυτό το μέτωπο (στόχος είναι το 60% των ενόπλων δυνάμεων εκτός συνόρων να συγκεντρωθούν εκεί). Η πιο χαρακτηριστική κίνηση όσον αφορά τις ριζικές αλλαγές προτεραιοτήτων είναι μια πρόσφατη απόφαση του Ομπάμα: Ακύρωσε την πολυσυζητημένη για χρόνια εγκατάσταση της αντιπυραυλικής ασπίδας στην ανατολική Ευρώπη, προκειμένου να ρίξει το οικονομικό βάρος στην «οχύρωση» των δυτικών ακτών των ΗΠΑ (με πυραύλους να «σημαδεύουν» τον Ειρηνικό).\nΟ αμερικανικός ιμπεριαλισμός ούτε ξόφλησε ούτε είναι ακίνδυνος. Αν και αδυνατεί πλέον να «αστυνομεύει» τον πλανήτη, παραμένει η μεγαλύτερη πολεμική μηχανή παγκόσμια. Αν απειληθούν ζωτικά του συμφέροντα, η «στρατιωτική επιλογή παραμένει στο τραπέζι», για να χρησιμοποιήσουμε τα λόγια του Ομπάμα για το Ιράν. Η εξελισσόμενη στρατιωτικοποίηση του Ειρηνικού Ωκεανού (εν μέσω εντάσεων Κίνας-Ιαπωνίας, Βόρειας-Νότιας Κορέας) είναι τρομακτική εξέλιξη. Η απειλή σύγκρουσης πλέον αφορά τα «βουβάλια».\nΤαυτόχρονα, η σταδιακή ανάδυση ενός πολυπολικού κόσμου δεν σημαίνει και έναν πιο «ασφαλή» κόσμο. Την εποχή της παντοδυναμίας του αμερικανικού ιμπεριαλισμού, όταν λειτουργούσε ως στρατιωτικός εγγυητής της σταθερότητας του διεθνούς καπιταλισμού, η αποδυνάμωσή του ήταν ένας κεντρικός στόχος και βασικό κριτήριο της Αριστεράς στον καθορισμό της στάσης της σε γεωπολιτικά ζητήματα. Αυτός ο στόχος οδήγησε ωστόσο και σε αντιλήψεις που φλέρταραν με την «πολυπολικότητα». Είτε με ιδιαίτερη φιλικότητα προς τη Ρωσία και την Κίνα, είτε με την ενθουσιώδη στήριξη της Ε.Ε.\nΟ «πολυπολικός» κόσμος υπήρξε και στο παρελθόν και δεν έφερε την ειρήνη. Οι αναδιατάξεις στο συσχετισμό δύναμης μεταξύ των διάφορων ιμπεριαλισμών λύνονταν με παγκόσμιους πολέμους. Ο «διπολικός» κόσμος του Ψυχρού Πολέμου ήταν γεμάτος θερμότατους τοπικούς «πληρεξούσιους πολέμους», ενώ στη διάρκειά του η ανθρωπότητα ζούσε με τον εφιάλτη του πυρηνικού ολοκαυτώματος.\nΟι ανατροπές στο διεθνή συσχετισμό («πολυπολικότητα») συχνά επιλύονται με αιματηρούς πολέμους. Και σε συνθήκες αξεπέραστης οικονομικής κρίσης, η επιλογή ενός καταστροφικού πολέμου είναι πάντα στο τραπέζι για να επιτευχθεί η «επανεκκίνηση». Πιο απλά, όποιες «συγκεκριμένες μορφές» κι αν παίρνει, ο καπιταλισμός παραμένει στο ιμπεριαλιστικό του στάδιο. Με αυτήν την έννοια, οι «παλιές» απαντήσεις της Γ’ Διεθνούς της εποχής του Λένιν, που έδεναν την αντι-ιμπεριαλιστική, αντιπολεμική δράση με το διεθνισμό και την αντικαπιταλιστική προοπτική, παραμένουν βασικές στη στρατηγική της Αριστεράς σήμερα.\nΙμπεριαλισμός ΗΠΑ Ιράκ Μέση Ανατολή


Εισαγγελείς ερευνούν εάν το #HelpTurkey δημιουργεί «πανικό και ταπεινώνει την κυβέρνηση» | Η Εφημερίδα των Συντακτών\nΔεν αρέσει στην κυβέρνηση Ερντογάν η εκστρατεία στα μέσα κοινωνικής δικτύωσης μέσω της οποία απευθύνεται έκκληση για διεθνή βοήθεια σχετικά με την αντιμετώπιση της πύρινης λαίλαπας στην γειτονική χώρα, όπως παραδέχτηκε εμμέσως πλην σαφώς την περασμένη εβδομάδα ο διευθυντής επικοινωνίας της τουρκικής προεδρίας, Φαχρετίν Αλτούν.\nΤώρα εισαγγελείς στην Τουρκία ξεκίνησαν έρευνα για... το χάσταγκ με το οποίο ασκείται κριτική για την αποτυχημένη διαχείριση της κρίσης στη νότια Τουρκία με το «επιχείρημα» ότι διαδίδει «άγχος και φόβο».\nΟι αναρτήσεις άρχισαν να συγκεντρώνονται υπό το #HelpTurkey, όταν ο Τούρκος πρόεδρος πέταξε σακούλες με... τσάι από το εν κινήσει όχημά του σε πυρόπληκτους κατά την επίσκεψή του στην πληγείσα Αττάλεια, με ισχυρή αστυνομική συνοδεία.\n«Βοήθησέ μας!» έγραψε στο Twitter ο Τούρκος κωμικός Ενίς Αρικάν λίγες ώρες μετά. «Χρειαζόμαστε επειγόντως αεροπλάνα. Έχουμε μόνο έναν κόσμο».\nΗ οργή στρέφεται ολοένα και περισσότερα στην κυβέρνηση, αφού παραδέχτηκε ότι η χώρα δεν διαθέτει ετοιμοπόλεμα πυροσβεστικά αεροσκάφη, με αποτέλεσμα ο Ερντογάν αντιμετωπίζει μία από τις σοβαρές προκλήσεις της 18χρονης θητείας του.\n«Υπάρχει μόνο ένα πράγμα που μπορούμε να πούμε: Ισχυρή Τουρκία» απάντησε ο ίδιος στους επικριτές του. «Ένας καθεστώς ψεύδους διαδίδεται από την Αμερική, την Ευρώπη και ορισμένα άλλα μέρη», είπε σχετικά με την εκστρατεία.\nΤο γραφείο των εισαγγελέων ανακοίνωσε, λοιπόν, ότι θα ερευνήσει εάν οι εμπνευστές της κίνησης είχαν στόχο «να δημιουργήσουν άγχος, φόβο και πανικό στο κοινό και να ταπεινώσουν την τουρκική κυβέρνηση».\nΤην ίδια στιγμή, η ρυθμιστική αρχή των μέσων μαζικής ενημέρωσης απείλησε να επιβάλει πρόστιμο σε κανάλια που μεταδίδουν συνεχώς πλάνα από τις πυρκαγιές ή ιστορίες «που προκαλούν φόβο και ανησυχίες στο κοινό».\nΟι περισσότεροι τηλεοπτικοί σταθμοί αναγκάστηκαν να συμμορφωθούν ελαχιστοποιώντας την κάλυψη μιας καταστροφής, που έχει στοιχίσει τη ζωή σε οκτώ ανθρώπους, έχει καταστρέψει τεράστιες εκτάσεις δάσους και πλήττει μια γενιά αγροτών.\nΗ κυβέρνηση Ερντογάν «επιβλέπει χιλιάδες ψεύτικους λογαριασμούς, τους οποίους χρησιμοποιούν για να τρολάρουν και προσπαθούν να εκφοβίσουν όποιον αμφισβητεί τις αφηγήσεις της», δήλωσε ο αναλυτής Γκάρεθ Τζένκινς στο AFP. «Νομίζω όμως ότι ένα πολύ μεγαλύτερο πρόβλημα είναι ότι ένας μεγάλος αριθμός Τούρκων πιστεύουν την προπαγάνδα του καθεστώτος» πρόσθεσε.\nΑκόμη ένα μέτρο με στόχο την περαιτέρω φίμωση των μέσων κοινωνικής δικτύωσης τέθηκε σήμερα σε εφαρμογή στην Τουρκία, καθώς βάσει νέας νομοθεσίας μπορεί να επιβάλει την απαγόρευση διαφημιστικών καταχωρίσεων...


Κρήτη και εσωτερικός τουρισμός: Οι Έλληνες δεν έχουν χρήματα να πάνε διακοπές - UNPOLITICAL\nHome ΕΛΛΑΔΑ ΤΟΥΡΙΣΜΟΣ Κρήτη και εσωτερικός τουρισμός: Οι Έλληνες δεν έχουν χρήματα να πάνε διακοπές\nΚρήτη και εσωτερικός τουρισμός: Οι Έλληνες δεν έχουν χρήματα να πάνε διακοπές\nΧαρά Γεωργίου 11:33 μ.μ. ΕΛΛΑΔΑ, ΤΟΥΡΙΣΜΟΣ,\nΣε κατακόρυφη πτώση βρίσκεται ο εσωτερικός τουρισμός σε όλη τη χώρα καθώς, στα χρόνια της κρίσης, οι Έλληνες δεν πάνε διακοπές.\nΑποκαλυπτική ήταν η έρευνα της Eurostat – που έχει ήδη δημοσιεύσει το cretapost – στην οποία αναφέρεται ότι ένας στους δύο Έλληνες δεν έχει την πολυτέλεια να διαθέσει χρήματα ούτε για ένα επταήμερο ταξίδι κατά την διάρκεια του έτους.\nΤην ίδια ώρα στην Κρήτη η πτώση του εσωτερικού τουρισμού είναι ακόμα μεγαλύτερη καθώς αγγίζει το ποσοστό του 70%!\n«Η κατάσταση είναι δραματική για τον εσωτερικό τουρισμό στην Κρήτη. Όπως αναφέρουν τα στοιχεία που έχουμε έχει καταγραφεί μία τεράστια μείωση στα χρόνια της κρίσης. Το 70% των Ελλήνων δεν μπορούν ν’ αντέξουν οικονομικά ένα ταξίδι και δεν μπαίνουν στην διαδικασία να πάρουν τις οικογένειές τους και να κάνουν διακοπές ούτε καν στην χώρα τους», αναφέρει μιλώντας στο cretapost, ο πρόεδρος συνδέσμου τουριστικών και ταξιδιωτικών γραφείων Κρήτης, Μιχάλης Βλατάκης.\nΜάλιστα, στο Ηράκλειο είναι ακόμα μικρότερο το ποσοστό που καταγράφεται στον εσωτερικό τουρισμό.\n«Η μείωση στο Ηράκλειο είναι ακόμα μεγαλύτερη με τα ποσοστά να είναι στην κυριολεξία μηδαμινά. Αντίθετα, στα Χανιά παρουσιάζονται μεγαλύτερα νούμερα χωρίς ωστόσο να υπερβαίνει το 15%», επεσήμανε σχετικά ο πρώην πρόεδρος ξενοδόχων νομού Ηρακλείου, Νίκος Χαλκιαδάκης.\nΠέντε μέρες το… πολύ διακοπές και χωρίς πολυτέλειες\nΠέντε μέρος το… πολύ έρχονται στην Κρήτη για διακοπές οι λιγοστοί Έλληνες τα τελευταία χρόνια και μάλιστα χωρίς να ζητούν πολυτέλειες.\nΟι περισσότεροι ψάχνουν φτηνή διαμονή, μόνο με πρωινό, ενώ δεν πληρώνουν για υπηρεσίες προστιθέμενης αξίας όπως ακριβά φαγητά, εκδρομές και spa.\nΌπως αναφέρει στο cretapost ο κ. Βλατάκης στην Κρήτη έρχονται κυρίως κάτοικοι της Αθήνας και της Θεσσαλονίκης και μένουν λίγα βράδια ενώ, σύμφωνα με τον κ. Χαλκιαδάκη, το μεγαλύτερο ποσοστό του εσωτερικού τουρισμού που καταγράφεται στο νησί είναι οι Ηρακλειώτες που αποφασίζουν να κάνουν διακοπές στα Χανιά και αντίστροφα.\n«Οικογενειάρχες και ζευγαράκια είναι το προφίλ των Ελλήνων που έρχονται για διακοπές στην Κρήτη και μένουν το πολύ πέντε ημέρες. Συνήθως έχουμε Ηρακλειώτες που επισκέπτονται για λίγες μέρες τα Χανιά και αντίστροφα», υπογράμμισε σχετικά ο κ. Χαλκιαδάκης.


VIDEO: Γιατί απιστούμε; | DOC TV | documenting everyday life\nVIDEO VIDEO: Γιατί απιστούμε;\nΥπάρχει επιστήμη πίσω από την απιστία; Με αγγλικούς υπότιτλους\nΤελικά, τι ρόλο παίζει η βιολογία και η γενετική στο αν θα είμαστε πιστοί στο ταίρι μας ή όχι; Το βίντεο των Amanda Edward, Gregory Brown και Mitchell Moffit, ρίχνει φως στην επιστημονική πλευρά της απιστίας.\nΜόνο το 3% των θηλαστικών είναι μονογαμικά και μένουν με έναν σύντροφο όλη τους τη ζωή. Οι άνθρωποι εμπίπτουν σε αυτή την κατηγορία. Από τη σκοπιά της εξέλιξης δημιουργεί ένα αβαντάζ, αφού με αυτόν τον τρόπο, από την εποχή των σπηλαίων, ο ένας σύντροφος μπορούσε να μεγαλώνει τα μικρά και ο άλλος να αναζητά τροφή για την οικογένεια. Παρ' όλα αυτά, η απιστία φαίνεται να είναι πολύ κοινή ανάμεσα στους ανθρώπους.\nΤο γονίδιο που κωδικοποιεί έναν υποδοχέα ντοπαμίνης παίζει κύριο ρόλο στην απιστία, σε άντρες και γυναίκες. Η ορμόνη αυτή, γνωστή και ως «ορμόνη της χαράς», απελευθερώνεται μετά από ευχάριστες δραστηριότητες όπως η άσκηση, το φαγητό και ο οργασμός. Μια έρευνα αποκάλυψε ότι το 50% των ανθρώπων που διαθέτουν μια μακρά παραλλαγή του γονιδίου αυτού είχαν απιστήσει απέναντι στον σύντροφό τους ενώ μόνο το 22% αυτών που διαθέτουν τη μικρότερη παραλλαγή του γονιδίου είχε απιστήσει.\nΑυτοί με τη μακρά παραλλαγή είχαν επίσης την τάση να παίρνουν περισσότερα ρίσκα και να τείνουν προς εθισμούς όπως το αλκοόλ. Οπότε, το «μια φορά άπιστος, πάντα άπιστος» ίσως να έχει βάση.\nΤα επίπεδα της ορμόνης που ονομάζεται βαζοπρεσίνη παίζουν επίσης ρόλο. Παρόμοια με την οξυτοκίνη, η βαζοπρεσίνη μπορεί να επηρεάσει την ενσυναίσθηση, την εμπιστοσύνη και τους κοινωνικούς δεσμούς. Εισάγοντας βαζοπρεσίνη ενέσιμα στο κέντρο ανταμοιβής του εγκεφάλου ενός αρουραίου του αγρού αυξάνουμε τις πιθανότητες να γίνει μονογαμικός. Οι άνθρωποι με αυτισμό έχουν επίσης χαμηλότερα επίπεδα βαζοπρεσίνης. Μια έρευνα του 2014 εξέτασε 7.000 δίδυμα αδέρφια και ανακάλυψε ότι οι γυναίκες που απιστούσαν είχαν μια παραλλαγή του γονιδίου που κωδικοποιεί έναν υποδοχέα βαζοπρεσίνης, υποδηλώνοντας περαιτέρω ότι τα χαμηλά επίπεδα βαζοπρεσίνης επιδρούν στην απιστία.\nΤα χρήματα επίσης μπορούν να παίξουν ρόλο. Οι άνδρες που κερδίζουν σημαντικά περισσότερα χρήματα από τις συντρόφους τους είναι πιο πιθανό να απιστήσουν. Αλλά είναι επίσης πιθανό να απιστήσουν αν είναι μπαμπάδες που μένουν σπίτι. Μόνο όταν και οι δύο κερδίζουν περίπου τα ίδια, η πιθανότητα απιστίας και από τις δύο πλευρές μειώνεται σημαντικά.\nΦυσικά πολλοί άλλοι παράγοντες μπορούν να οδηγήσουν στην απιστία: από άλυτα συναισθηματικά ζητήματα μέχρι τα απωθημένα από περασμένες σχέσεις και το αλκοόλ.\nΤα ζευγάρια του ίδιου φύλου δεν έχουν εξεταστεί επαρκώς ώστε να βγουν συμπεράσματα. Πάντως η απιστία βασίζεται ξεκάθαρα στη βιολογία και στη γενετική μας.\nVIDEO: Γιατί ο εγκέφαλος των χταποδιών είναι τόσο εκπληκτικός;


"οι Έλληνες... θα μπορέσουν να συνειδητοποιήσουν τα λάθη του παρελθόντος και να προχωρήσουν μπροστά" ~ Νεότητα Ι.Ν.Αγίας Σοφίας Πειραιώς\n"οι Έλληνες... θα μπορέσουν να συνειδητοποιήσουν τα λάθη του παρελθόντος και να προχωρήσουν μπροστά"\nΟ Πατριάρχης Αλεξανδρείας, ο οποίος ήταν το τιμώμενο πρόσωπο στις χθεσινές εορταστικές εκδηλώσεις της Παναγίας Σουμελά, στο Βέρμιο Ημαθίας, θέτει ως προτεραιότητα του ιεραποστολικού έργου στην Αφρική την καταπολέμηση της φτώχειας και των ασθενειών... με πρώτο το AIDS, για το οποίο ξεκινά νέα μεγάλη εκστρατεία ενημέρωσης με το Νέλσον Μαντέλα, αλλά και την εκπαίδευση των Αφρικανών, κυρίως σε τεχνικά ζητήματα και θέματα υγείας. Στο πλαίσιο αυτό ανακοινώνει τη λειτουργία Σχολής Μαιών στο Ελληνικό Νοσοκομείο Καΐρου, όπου θα εκπαιδεύονται γυναίκες από διάφορες γωνιές της Αφρικής, σε συνεργασία με την εκεί Ελληνική Κοινότητα και τον πρόεδρό της Χρήστο Καβαλή, ο οποίος και χρηματοδοτεί το εγχείρημα.\nΕρώτηση: Μακαριώτατε, πόσο δύσκολο είναι το ιεραποστολικό σας έργο σε μία περιοχή, όπου η φτώχεια και οι ασθένειες προηγούνται πολλάκις της πνευματικής στήριξης; Ποιες προτεραιότητες θέτει το Πατριαρχείο και ποια τα προβλήματα που αντιμετωπίζετε;\nΑπάντηση: Ποτέ δεν βάζω προτεραιότητα λειτουργική, ν' αρχίσω δηλαδή από εκκλησιαστικά θέματα, γιατί ξέρω ότι οι άνθρωποι έχουν τόσες ανάγκες. Αυτό, λοιπόν, που έχει προτεραιότητα είναι να τους βοηθήσουμε να γίνει η ζωή τους λιγάκι πιο ανθρώπινη.\nΌταν πηγαίνω στα χωριά στις νέες ιεραποστολές, κυρίως κοιτάζω το θέμα της αρρώστιας. Αυτό που μας απασχολεί περισσότερο σε όλη την Αφρική είναι το AIDS. Έτσι, λοιπόν, πριν από δύο μήνες ήμουν στο Γιοχάνεσμπουργκ και μαζί με το Νέλσον Μαντέλα αρχίζουμε μια νέα καμπάνια για το AIDS. Είναι το μεγαλύτερο πρόβλημα. Κάνουμε, λοιπόν, μία μεγάλη εκστρατεία πληροφόρησης, αλλά θα προσπαθήσουμε να δώσουμε και φάρμακα, όπου δεν έχει προχωρήσει η κατάσταση.\nΕρώτηση: Παράλληλα με το ιεραποστολικό σας έργο είστε ο πνευματικός προστάτης της ομογένειας σε μία περιοχή με ιστορική σημασία για τον Ελληνισμό. Πόσο δύσκολο είναι αυτό;\nΑπάντηση: Είμαστε περίπου 6000, αλλά περνάμε πολύ δύσκολες στιγμές με τα θέματα της Μέσης Ανατολής. Είναι, όμως, ελπιδοφόρο το γεγονός ότι πριν από έναν μήνα, με την εκλογή του νέου προέδρου (της Αιγύπτου), του κ. Μόρσι, έλαβα ένα τηλεφώνημα ότι ο πρόεδρος ήθελε να με δει, μόλις τρεις μέρες μετά την εκλογή του. Ήταν για μένα μία ευχάριστη έκπληξη. Με διαβεβαίωσε ότι θα έχουμε την υποστήριξή του, αλλά και για το θέμα της ομαλής, ειρηνικής συνύπαρξης μουσουλμάνων και χριστιανών.\nΕρώτηση: Κατά πόσο έχει επηρεάσει η οικονομική κρίση τη λειτουργία του Πατριαρχείου;\nΑπάντηση: Ζούσαμε με το επίδομα που μας έδινε το υπουργείο Εξωτερικών. Αυτή τη στιγμή είναι σε πολύ δύσκολη θέση- το καταλαβαίνουμε- πράγμα το οποίο δυσκολεύει και την επιβίωσή μας. Τα μέσα είναι πενιχρά και είπαμε για την επιβίωση των ιεραποστολών να στραφούμε σε ίδια μέσα- φάρμες κ.λπ.- να βρει, δηλαδή, ο καθένας μέσα να επιβιώσουμε. Προσπαθώ, επίσης, τα λίγα ακίνητα που έχουμε στην Αίγυπτο να τα αξιοποιήσω ώστε να μην βρεθούμε σε ακόμη πιο δεινή οικονομική θέση. Το καλύτερο θα είναι να μπορέσουμε να επιβιώσουμε με ίδια μέσα.\nΕρώτηση: Ποιο μήνυμα θα θέλατε να στείλετε στους Έλληνες τη δύσκολη αυτή περίοδο;\nΑπάντηση: Έχω την ευκαιρία να συναντώ αρχηγούς κρατών, μεγαλύτερους ή μικρότερους πολιτικούς, και αισθάνομαι πολύ άσχημα, όταν μέσα στις ερωτήσεις αισθάνομαι την περιφρόνηση ή μία λεπτή κοροϊδία, διπλωματική. Νομίζω ότι δεν ταιριάζει αυτό στον ελληνικό λαό, στην πορεία και την ιστορία μας. Πρέπει, ωστόσο, να παραδεχθούμε τα μεγάλα σφάλματα του παρελθόντος. Δεν θέλω να κρίνω από πού προέρχονται αυτά, γιατί είμαι πνευματικός ηγέτης, ωστόσο γεγονός είναι ότι μας έκαναν να ζούμε με παραπάνω απ' όσα μπορούσαμε κι έτσι μας έφεραν σ' αυτή την κατάσταση. Αλλά, πιστεύω ότι ως ελληνικό γένος, η ιδιοσυγκρασία μας, το τσαγανό μας, θα μας βοηθήσουν να δούμε τα σφάλματα του παρελθόντος και να σταθούμε στα πόδια μας, γιατί δεν αξίζουμε αυτή την περιφρόνηση κι αυτή τη μεταχείριση.


Οι οικογενειακοί γιατροί θα αναζητήσουν όλους τους πολίτες άνω των 60 ετών που δεν έχουν εμβολιαστεί – e-volos\nΟι οικογενειακοί γιατροί θα αναζητήσουν όλους τους πολίτες άνω των 60 ετών που δεν έχουν εμβολιαστεί\nΣύμφωνα με απόφαση του ιταλικού Υπουργείου Υγείας, οι οικογενειακοί γιατροί θα πρέπει να τηλεφωνήσουν ή και να επισκεφθούν τους πολίτες άνω των εξήντα ετών που ακόμη δεν έχουν εμβολιαστεί, και να προσπαθήσουν να τους πείσουν να προστατευτούν από τον κορωνοϊό. Σύμφωνα με τους τελευταίους υπολογισμούς, πρόκειται για 2,4 εκατομμύρια κατοίκους της χώρας. Γιατροί του εθνικού συστήματος επισκέπτονται επίσης, με μικρές κινητές μονάδες, απομακρυσμένα χωριά (ορεινών, κυρίως, περιοχών) για να επιταχυνθεί η όλη διαδικασία εμβολιασμού.\nΣτο μεταξύ συνεχίζονται η δημόσια συζήτηση και ο προβληματισμός σχετικά με το αν το εκπαιδευτικό προσωπικό θα πρέπει να εμβολιαστεί υποχρεωτικά κατά του κορωνοϊού.\n«Θεωρώ ότι μπορεί να φτάσουμε στον υποχρεωτικό εμβολιασμό των δασκάλων και καθηγητών, έτσι όπως έγινε για τους υγειονομικούς. Οι εκπαιδευτικοί είναι κατηγορία υψηλού κινδύνου, διότι η παραλλαγή Δέλτα μολύνει, ως γνωστόν, κυρίως τους νέους» δήλωσε ο καθηγητής Ιολογίας Φαμπρίτσιο Πρελιάσκο, ο οποίος είναι μέλος της επιτροπής που συμβουλεύει την τοπική αυτοδιοίκηση της Λομβαρδίας.\nΠρος το παρόν, πάντως, η κυβέρνηση του Μάριο Ντράγκι δεν έχει ταχθεί υπέρ του υποχρεωτικού εμβολιασμού όσων εργάζονται στα σχολεία της χώρας. Πολλά θα εξαρτηθούν από την πρόοδο στο μέτωπο της χορήγησης των εμβολίων μέχρι τα μέσα Αυγούστου.\nΜέχρι σήμερα έχει λάβει τα προστατευτικά σκευάσματα κατά του κορωνοϊού το 50,2% του ιταλικού πληθυσμού άνω των 12 ετών. Συνολικά έχουν χορηγηθεί 61.543.227 δόσεις.\nΑύριο, τέλος, η κυβέρνηση του Μάριο Ντράγκι αναμένεται να εγκρίνει νέα μέτρα, τα οποία θα προβλέπουν προνόμια για τους πολίτες που έχουν ολοκληρώσει τον εμβολιαστικό τους κύκλο. Θα χρειάζονται «πράσινη κάρτα» και πλήρης εμβολιασμός για είσοδο σε τρένα, αεροπλάνα, πολιτιστικές εκδηλώσεις και κλαμπ. Θα πρέπει να εξακριβωθεί αν η «πράσινη κάρτα εμβολιασμού» θα είναι αναγκαία τελικά και για την πρόσβαση στους κλειστούς χώρους εστιατορίων και καφέ μπαρ.\nΟ γραμματέας της Λέγκα του Βορρά, Ματέο Σαλβίνι (ο οποίος μετέχει στην κυβέρνηση Ντράγκι), θεωρεί ότι «για έναν καφέ δεν χρειάζεται πιστοποιητικό εμβολιασμού», ενώ η κεντροαριστερά τάσσεται υπέρ μιας αυστηρότερης γραμμής. Τον τελευταίο λόγο θα έχει, όπως πάντα, ο Ιταλός τεχνοκράτης πρωθυπουργός.\n“Η οικονομική καταστροφή δεν περιορίζεται σε ένα νησί και σε μία έκτακτη συγκυρία”\nΟ κ. Μητσοτάκης κάνει για δεύτερη χρονιά τα «ίδια λάθη»


Λάνγκφορντ Archives - inAEK.com\nΑρχική Ετικέτες Λάνγκφορντ\ninAEK.com Newsroom - 14 Ιουνίου 2021 9:07 ΜΜ 0\nΚιθ Λάνγκφορντ και Ματ Λοτζέσκι διέψευσαν το γεγονός ότι υπέγραψαν για να κατατεθεί ο φάκελος της ΚΑΕ ΑΕΚ. Συγκεκριμένα έγραψαν: «Δεν έχω υπογράψει τίποτα» απάντησε ο...\nΛάνγκφορντ: “Δεν θα προλάβω κάποιο φετινό παιχνίδι”\ninAEK.com Newsroom - 4 Ιουνίου 2021 7:37 ΜΜ 0\nΟ Κιθ Λάνγκφορντ μίλησε στην ΕΡΤ στο ημίχρονο του ΑΕΚ-Προμηθέας. Όσα είπε ο Αμερικάνος παίκτης: «Είμαι τραυματίας, δεν μπορώ να παίξω. Χρειάζομαι ακόμα 20 μέρες μέχρι...\n“Πιθανή επιστροφή του Λάνγκφορντ στην Κρεμόνα”\ninAEK.com Newsroom - 26 Μαΐου 2021 11:44 ΠΜ 0\nΗ Κρεμόνα ενδιαφέρεται για τον Κιθ Λάνγκφορντ. Σύμφωνα με ιταλικό δημοσίευμα η ιταλική ομάδα επιθυμεί να εντάξει στο ρόστερ τον Αμερικάνο παίκτη της ΑΕΚ. Θυμίζουμε...\nΛάνγκφορντ: Αποφοίτησε από το Πανεπιστήμιο του Κάνσας\ninAEK.com Newsroom - 19 Μαΐου 2021 7:19 ΜΜ 0\nΜετά από 15 χρόνια ο Κιθ Λάνγκφορντ ολοκλήρωσε τις σπουδές του. Ο γκραρντ της ΑΕΚ ανακοίνωσε στο Twitter έκανε γνωστό ότι θα πάρει το πτυχίο...\nΑΕΚ: Στο νοσοκομείο ο Λάνγκφορντ-Φόβοι για θλάση\ninAEK.com Newsroom - 11 Μαΐου 2021 9:43 ΜΜ 0\nΆσχημη εξέλιξη είχαν οι ενοχλήσεις του Κιθ Λάνγκφορντ στο πόδι του. Ο Αμερικανός αποχώρησε από το παρκέ στα πρώτα δευτερόλεπτα του παιχνιδιού με τον ΠΑΟΚ...\nΟ Κιθ Λάνγκφορντ σχολιάζει στο twitter την άμυνα του Λαυρίου\ninAEK.com Newsroom - 26 Απριλίου 2021 11:48 ΠΜ 0\nΟ Κιθ Λάνγκφορντ χρησιμοποιεί συχνά το Twitter για να εκφράζει την άποψή του, να σχολιάζει προηγούμενα παιχνίδια, αλλά και διαιτητικές αποφάσεις. Αυτή τη φορά,...\nΛάνγκφορντ: «Είμαι στην ΑΕΚ για να πάρω το τελευταίο σουτ»\ninAEK.gr Team - 8 Σεπτεμβρίου 2019 12:40 ΜΜ 0\nMε ένα καλοκαίρι έντονο –σε όλα τα επίπεδα- η ΑΕΚ φρόντισε πολλάκις να ταράξει τα λιμνάζοντα νερά του ελληνικού μπάσκετ. Η διοίκηση Αγγελόπουλου φρόντισε...\nΛάνγκφορντ: «Θέλω να δώσω τις καλύτερες στιγμές μου στην ΑΕΚ»\nΜαρία Τσίχλα - 16 Αυγούστου 2019 12:00 ΜΜ 0\nΟ Κιθ Λάνγκοφορντ έφτασε σήμερα στην Ελλάδα για λογαριασμό της ΑΕΚ και μίλησε για τη νέα πρόκληση της καριέρας του. Αναλυτικά όσα είπε ο Κιθ...\nΕΠΙΣΗΜΟ: Στην ΑΕΚ ο Λάνγκφορντ!\ninAEK.gr Team - 29 Ιουλίου 2019 10:55 ΠΜ 0\nΗ ΚΑΕ ΑΕΚ ανακοίνωσε με κάθε επισημότητα την απόκτηση του Κιθ Λάνγκφορντ.Αναλυτικά η ανακοίνωση:Η ΑΕΚ ΒC βρίσκεται στην ευχάριστη θέση ν’ ανακοινώσει, ότι συμφώνησε...\nΥπέγραψε και ανακοινώνεται ο Λάνγκφορντ\nΜαρία Τσίχλα - 29 Ιουλίου 2019 10:08 ΠΜ 0\nΟ Κιθ Λάνγκφορντ έστειλε σήμερα στην ΑΕΚ υπογεγραμμένο το συμβόλαιό του και κατά τη διάρκεια της ημέρας θα ανακοινωθεί επίσημα από την Ένωση. Οι Κιτρινόμαυροι...\nΌταν ο Λάνγκφορντ δημιουργεί (vid)\ninAEK.gr Team - 29 Ιουλίου 2019 8:56 ΠΜ 0\nΟ νέος παίκτης της ΑΕΚ έχει έφεση στο σκοράρισμα, αλλά δεν είναι λίγες οι φορές που δημιουργεί φάσεις και μοιράζει ασίστ. Δείτε ΕΔΩ το βίντεο\nΑυτός είναι ο bomber που ετοιμάζεται να φορέσει τα Κιτρινόμαυρα (vids)\nΜαρία Τσίχλα - 28 Ιουλίου 2019 9:06 ΠΜ 0\nΟ Κιθ Λάνγκφορντ βρίσκεται μια ανάσα από την ΑΕΚ και σίγουρα η εμπειρία του αλλά και η έφεσή του στο σκοράρισμα θα βοηθήσουν στο...


Αεροπορικά από Ρόδος για Φρανκφούρτη αμ Μάιν από 128 € | Skyscanner\nΑεροπορικά από Ρόδος για Φρανκφούρτη αμ Μάιν\nΣτοιχεία πτήσης Ρόδος για Φρανκφούρτη αμ Μάιν\nΠοια είναι η καλύτερη τιμή για μετ' επιστροφής πτήση από Ρόδος προς Φρανκφούρτη αμ Μάιν;\nΗ καλύτερη τιμή που βρήκαμε στην Skyscanner για αεροπορικό εισιτήριο από Ρόδος προς Φρανκφούρτη αμ Μάιν είναι 128 €. Βρήκαμε αυτή την τιμή συγκεντρώνοντας διαφορετικούς μεταφορείς και είναι η φθηνότερη τιμή για ολόκληρο το μήνα.\nΠοια είναι η διάρκεια της πτήσης από Ρόδος προς Φρανκφούρτη αμ Μάιν;\n3ώρες 20λεπτά είναι η μέση διάρκεια πτήσης από Ρόδος προς Φρανκφούρτη αμ Μάιν.\nΠόσες αεροπορικές εταιρείες πραγματοποιούν απευθείας πτήσεις από Ρόδος προς Φρανκφούρτη αμ Μάιν;\nΥπάρχουν 3 αεροπορικές εταιρείες που πραγματοποιούν πτήσεις απευθείας από Ρόδος προς Φρανκφούρτη αμ Μάιν.